text:
^Subira Hejuru
AL-IMANI"KWEMERA"
IBISOBANURO
Kwemera bisobanuye: Kuvugisha ururimi, umutima ukabyemeza ndetse n'ibice by'umubiri byose bigakora ibyo bitegetswe n'Imana. Kwemera rero kuriyongera bitewe n'ibikorwa byiza umuntu aba arushaho gukora bimwegereza Imana, kimwe n'uko kwemera k'umuntu gushobora kugabanuka bitewe n'ibyaha yakoze arengera amategeko y'Imana.
INKINGI ZO KWEMERA (AR'KANI AL IMAANI)
Kwemera kubatswe kunashingiye ku mahame atandatu arinayo intumwa n'abahanuzi baje gushimangira ndetse n'ibitabo byose byahishuwe n'Imana byaje gusobanura no kwemeza aya mahame ariyo yitwa "INKINGI ZO KWEMERA". Bisobanuye ko ntawe ushobora kuba umwemera nyakuri wuzuye keretse yemeye izi nkingi zose mu buryo bwagaragajwe na Qora'an n'inyigisho z'intumwa y'Imana Muhammadi (Imana imuhe amahoro n'imigisha), kandi umuntu waramuka ahakanye cyangwa agashidikanya ku nkingi imwe muri izi nkingi uwo yaba asohotse mu bemeramana akaba abaye umuhakanyi. Izo nkingi ni izi:
Izi nkingi zo kwemera rero zishimangirwa n'amagambo y'Imana muri Qor'ani Ntagatifu ndetse n'inyigisho z'intumwa y'Imana Muhammadi (Imana imuhe amahoro n'imigisha). Naho muri Qor'ani, twavuga aho Imana yagize iti:
"Intumwa yemeye ibyayimanuriwe bivuye kuri Nyagasani wayo, kandi n'abemeramana bose bemeye Imana, abamalaika bayo, ibitabo byayo n'intumwa zayo, ntabwo dutandukanya imwe mu ntumwa z'Imana".
QOR'ANI 2:285
Nanone Imana yaravuze iti:
"Yemwe abemeye Imana, nimwemere Imana. intumwa yayo, igitabo yahishuriye intumwa Muhammadi n'igitabo yahishuye mbere ya Muhammadi kandi uzahakana Imana, abamalaika bayo, ibitabo byayo, intumwa zayo n'umunsi w'imperuka uwo azaba ayobye ubuyobe buri kure cyane".
QOR'ANI 4:136
Naho mu mvugo z'intumwa y'Imana Muhammad (Imana imuhe amahoro n'imigisha), izi nkingi zo kwemera zishimangirwa n'imvugo izwi ku izina ry'ibiganiro byabaye hagati y'intumwa y'Imana na malaika DJIBRILU, ubwo yazaga kuntumwa y'Imana mu ishusho y'umugabo akabaza intumwa y'Imana kuri Islamu, kwemera no kugira neza, maze intumwa y'Imana isubiza ko kwemera ari: "Kwemera Imana, abamalaika bayo, ibitabo byayo, intumwa zayo, umunsi w'imperuka no kwemera igeno ry'ibyiza n'ibibi ko byose biva ku Mana". Al-Bukhariy Vol 2: p.97, Mus-lim Hadith No. 2658
INKINGI YA MBERE:( KWEMERA IMANA )
Kwemera Imana bisobanuye kwizera udashidikanya ko Imana ariyo Nyagasani wa buri kintu cyose ari nayo igenga byose kandi ariyo yaremye ibiremwa byose. Ukizera kandi udashidikanya ko Imana yonyine ariyo ikwiriye guharirwa amasengesho n'ibikorwa byo kuyiyegereza ntakindi ibangikanywa nacyo, ukanizera udashidikanya ko Imana irangwa n'ibisingizo byuzuye n'amazina yayo meza azira inenge n'igisebo. Kwemera Imana bigizwe n'ibintu bine:
KWEMERA KO IMANA IRIHO
Kwemera kubaho kw'Imana ni kamere Imana yashyize mubiremwa byose ko byemera ko Imana iriho kandi ariyo yabiremye. Imana iragira iti :
"Tunganya uburanga bwawe ku idini y'Imana iboneye kandi iyo ni kamere Imana yaremanye abantu kandi ntawe uzahindura ibiremwa by'Imana ngo iyo kamere ayibivaneho, ariko abenshi mu Bantu ntabwo babizi".
QOR'ANI 30:30
Ubwenge bw'umuntu kandi nabwo bushimangira ko ibi biremwa bifite uwabiremye kuko bidashobora kwirema ubwabyo byonyine, cyangwa ngo bibeho gutyo gusa nta muremyi wabiremye. Ubwo rero niba ibiremwa bitariremye ubwabyo kandi bikaba bitarabayeho gutyo ntawe ubiremye !!!, bisobanuye ko ari ngombwa ko bigira umuremyi wabiremye akabishyiraho bitari biriho; uwo muremyi rero ntawundi ni Imana (ALLAH) wenyine niwe waremye ibiremwa byose kandi ntamufasha, nk'uko Imana yavuze iti:
"Dore ibi ni ibiremwa by'Imana yaremye, ngaho nimunyereke ibyo babandi musenga batari Imana (ibigirwamana) baremye...".
QOR'ANI 31:11
Na none mu bindi bimenyetso bikomeye bigaragaza ko Imana iriho kandi ari imwe rukumbi, ni uburyo gahunda zigenda kandi zihoraho mu buryo bumwe buhoraho ntaguhinduka cyangwa kugongana. Ingero: Amanywa asimburana n'ijoroburi gihe, ibyo ntibihinduke, bigaragaza ko Imana ibiha gahunda ari Imana imwe rukumbi kuko zibaye ebyiri buri yose yagena gahunda yayo zikanyuranya bityo mu isi n'ijuru hakabaho ubwangizi n'ingorane ziturutse kuri uko kunyuranya. Kuba rero ibyo bitabaho gahunda y'isi igakomeza kuba imwe bigaragaza ko hariho Imana imwe rukumbi itagira indi bibangikanye.
KWEMERA KO IMANA ARIYO MUGENGA WA BURI KINTU CYOSE KANDI NTACYO BIBANGIKANYWA
Ibi bisobanuye ko Imana yonyine ariyo yaremye ibiremwa byose, niyo mwami wabyo ninayo yonyine ibigenera gahunda z'imirimo bigomba gukora, Imana iravuga iti:
Imana niyo yaremye kandi niyo itanga amategeko, niyo muziranenge nyagasani w'ibiremwa byose.
Qor'ani 7:54
Nanone Imana iti:
Imana niyo ifite ubwami bw'ijuru n'isi n'ibirimo kandi ishoboye buri kintu cyose.
Qor'ani 5:120
KWEMERA KO IMANA ARIYO IKWIYE KUGARAGIRWA NO GUSENGWA YONYINE.
Ibi bidutegeka kwemera tudashidikanya ko Imana imwe rukumbi ariyo yonyine ikwiye gusengwa nta kindi ibangikanywa nacyo, nkuko yihariye gukora ibikorwa byayo mu bushobozi bwayo nta mufasha igira, ni nako yihariye gusengwa yonyine ntawe babangikanye nayo, Imana yaravuze iti:
Imana yanyu ni imana imwe, ntayindi mana ibaho kandi ikwiye gusengwa uretse yo nyir'impuhwe nyir'imbabazi.Qor'ani 2:163
KWEMERA AMAZINA Y'IMANA N'IBISINGIZO BYAYO
Bisobanuye gushimangira tunemeza amazina n'ibisingizo Imana yiyise ubwayo mu gitabo cya QOR'ANI,cyangwa ibyo Intumwa yayo Muhamadi (Imana imuhe amahoro n'imigisha) yayisingije, tukabyemeza bigendanye n'icyubahiro cy'Imana, tutagereranyije Imana n'ibiremwa byayo, kandi tudashatse kumenya imiterere y'ibyo bisingizo, Imana yaravuze iti:
Nta na kimwe gisa nayo, irumva kandi irareba.Qor'ani 42:11
Amazina y'Imana n'ibisingizo byayo byose ni byiza, kandi bigaragaza ubwiza icyubahiro, ubuziranenge n'ubuhambare by'Imana, Imana iragira iti:
Imana ifite amazina meza, muyisabe muri ayo mazinaQor'ani 7:180
Kwemera amazina y'Imana n'ibisingizo byayo bidusaba: kuyasobanukirwa, kuyafata mu mutwe no gushyira mu bikorwa icyo asobanuye.
INKINGI YA KABIRI: KWEMERA ABAMALAIKA B'IMANA
Abamalaika nibande?
Abamalaika ni ibiremwa bitabonwa n'abantu, bagaragira Imana kandi bakaba ntakuri nakumwe ko gusengwa bafite. Imana yabaremye mu rumuri ibaha kuyumvira no kubaha amategeko yayo bisesuye ibaha n'imbaraga zo kuyubahiriza, nk'uko yabavuzeho igira iti:
"Kandi ibiri mu kirere no mu isi ni iby'Imana. Nababandi bari ku mana (abamalaika) ntibigomeka m'ugusenga Imana ntanubwo bacika intege. Basingiza Imana ijoro n'amanywa, ntibarambirwa".QOR'ANI 21:19-20
Kwemera abamalaika ni imwe mu nkingi zo kwemera, bisobanuye kwizera ko Imana yaremye abamalaika mu rumuri kandi bakaba ari ibiremwa byayo bihora bikurikiza amategeko yayo ntakwigomeka bakaba bakora imirimo Imana yabashinze. Mbese nabo ni ibiremwa by'Imana. Ukwemera k'umuntu ntikuzura atemeye ko bariho kandi banafite ibibaranga n'imirimo bashinzwe nk'uko Qur'an yabigaragaje ndetse n'imvugo z'intumwa y'Imana Muhammadi ((Imana imuhe amahoro n'imigisha)). Imana iragira iti:
"Intumwa yemeye ibyayimanuriwe bivuye kuri Nyagasani wayo, kandi n'abemeramana bose bemeye Imana, abamalaika bayo, ibitabo byayo n'intumwa zayo, ntabwo dutandukanya imwe mu ntumwa z'Imana".QOR'ANI 2:285
Nanone Imana iragira iti:
"Kandi uzahakana Imana, agahakana n'abamalaika bayo, ibitabo byayo, intumwa zayo n'umunsi w'imperuka uwo azaba ayobye ubuyobe buri kure cyane".QOR'ANI 4:136
Naho mumvugo z'intumwa y'Imana zigaragaza ko kwemera abamalaika ari imwe mu nkingi zo kwemera, ni aho yavuze isubiza ikibazo yabajijwe na malaika JIBRIL (Gabriel) aho yamubajije ati: "Mbwira ukwemera? Intumwa irasubiza iti: Ni ukwemera Imana, abamalaika bayo, ibitabo byayo, intumwa zayo, umunsi w'imperuka no kwemera igeno ry'ibyiza n'ibibi ko byose biva ku Mana (QADAR)". Al-Bukhariy Vol 2: page 97, Mus-lim vol 1: page 36-38 Hadith No. 2658.
Imyemerere y'abantu kubamalaika mbere ya ISLAM Mbere ya Islam abantu bibwiraga ko abamalaika ari abakobwa b'Imana, ariko ibyo Imana yarabihakanye inagaragaza ko ibyo bavuga batabizi aho yagize iti:
"Abantu bagize abamalaika aribo bagaragu b'Imana igitsina gore. Ese ye abamalaika baremwa abo bavuze ibyo babihagazeho? Ubwo buhamya bwabo buzandikwa kandi bazabibazwa".QOR'ANI 43:19
Uyu murongo uragaragaza imyemerere y'abantu mbere ya ISLAM kubamalaika b'Imana, bavugaga ko ari abakobwa b'Imana ariko ibyo Imana yarabihakanye inabibutsa ko izo mvugo bazazibazwa ku munsi w'imperuka. Kwemera abamalaika bisobanuye ibintu bine (4):
Imana iragira iti:
"Yewe Muhammad vuga uti:"Uzaba umwanzi wa Jibril (Gabriel), muby'ukuri yamanuye Qur'an ku mutima wawe k'ubushake bw'Imana, Qur'an iza ishimangira ibitabo byaje mbere yayo kandi iza ari umuyoboro n'inkuru nziza ku bemeramana. Uzaba umwanzi w'Imana, w'abamalaika bayo n'intumwa zayo na Jibril (Gabriel) na Mikail amenyeko Imana ari umwanzi w'abahakanyi".Qur'an 2:97-98
Iyi mirongo ya Qur'an iragaragaza ko kwanga abamalaika b'Imana ari ubuhakanyi kandi ko ubanga aba yanze Imana kuko ariyo yabatumye. Bityo nawe Imana iramwanga kuko ayihakana kandi Imana yanga abahakanyi. Imana iragira iti:
"Nta numwe muri twe (abamalaika) uretseko afite igihagararo kizwi, kandi twebwe dutonda imirongo kandi twebwe dusingiza Imana"Qur'an 37:165-166
Imana irongera iti:
"Batinya Nyagasani wabo ubari hejuru kandi bagakora ibyo bategetswe"Qur'an 16:50 Nanone Imana yaravuze iti:
"Yemwe abemeye Imana, murokore roho zanyu ndetse n'iz'abanyu mu muriro kubera ko inkwi zawo ari abantu n'amabuye ucunzwe n'abamalaika b'inkazi badasuzugura icyo Imana ibategetse kandi bakora ibyo bategetswe".Qur'an 66:6
ABAMALAIKA BAHURIRA HE N'IKIREMWA MUNTU?
Imana yaremye abamalaika maze ibashinga gukurikirana ibiremwa byayo no kubigezaho gahunda yagenwe n'Imana. Muri ibyo biremwa harimo n'umuntu hakaba hari ihuriro rikomeye hagati y'abamalaika n'umuntu kuva akiremwa (munda yanyina) yimuka ava mucyiciro cy'ubuzima ajya mukindi, kugena ishusho ye, kumurinda mungobyi eshatu (3) munda yanyina, kwandika amafunguro ye n'ibikorwa bye no kumukurikirana amaze kumenya ubwenge bandika ibyo akora n'ibyo avuga, kuvanamo roho ye igihe apfuye no kuyigeza ku Mana, ni nabo bashinzwe guhana noguhemba abantu mumva zabo n'ibindi bikorwa bigaragaza ihuriro hagati y'amalaika n'ikiremwa muntu muri rusange.
Naho kubemeramana hari ihuriro ry'umwihariko. Mubyo bahuriyeho harimo gukomeza abemeramana mugihe cy'ubwoba no gupfa, kubabera inshuti hano ku isi no mubuzima bw'imperuka, kubasabira ku Mana n'ibindi byiza bahuriyeho. Abamalaika banga abahakana Imana n'abanyamahugu b'abangizi, barabanga bakabarwanya bagatera ubwoba imitima yabo bakanabamanurira ibihano biturutse ku Mana, bakanabavuma.
Muri make, abamalaika ni intumwa z'Imana ku biremwa byayo bakaba abahuza hagati y'Imana n'abagaragu bayo, babagezaho amategeko aturutse ku Mana, Kandi bakanayishyira ibikorwa by'abagaragu bayo.
UMUBARE W'ABAMALAIKA B'IMANA
Naho umubare w'abamalaika ni mwinshi cyane ntawe uwuzi uretse Imana yonyine nk'uko yavuze iti:
"ntawe uzi abasirikare ba Nyagasani wawe uretse we (ALLAH)..."Qor'ani 74:31
Intumwa y'Imana nayo yaragize iti:
"Ikirere kiraremerewe kandi birakwiye ko kiremererwa. Kuko ntahantu nahamwe washyira intoki enye (4) uretseko haba hari umumalaika wubamiye Imana". Swahihi-al-Bhukhariyy vol 6: page 232
INYUNGU ZO KWEMERA ABAMALAIKA
Umwemeramana agira inyungu nyinshi mukwemera abamalaika akamenya ubushobozi bw'Imana kuba yararemye ibi biremwa akabiha imbaraga zihambaye, ibyo bigaragaza ubushobozi bw'Imana yabaremye. Ibi na none bigaha umweramana kuyishimira kuko yitaye kukiremwa muntu ikagiha abamalaika bakirinda bakanakigezaho gahunda y'Imana; bityo umwemeramana wese agomba kubakunda kubera ibyiza bamukorera.
INKINGI YA GATATU: KWEMERA IBITABO BY'IMANA
Kwemera ibitabo by'Imana, ni imwe mu nkingi zo kwemera. Bisobanuye kwemera ko hari ibitabo Imana yahishuriye Intumwa zayo n'abahanuzi birimo amategeko ayobora abantu mu buzima bwabo n'inyigisho zigamije kubayobora ku nzira y'ukuri ariyo gusenga Imana imwe rukumbi no kwirinda kuyibangikanya n'ibindi. Nk'uko rero Imana yahishuriye intumwa Muhammadi (Imana imuhe amahoro n'imigisha) Qur'an ntagatifu, ni nako yahishuriye izindi ntumwa zamubanjirije ibitabo, bimwe muri byo Qur'an yarabigaragaje ibindi ntiyabigaragaza. Mubyo Qor'ani yagaragaje, twavuga:
Imana iragira iti:
"Muvuge muti:"Twemeye Imana n'ibyo twahishuriwe (Qur'an), ibyahishuriwe Abraham, Ismael, Isaaq, Yakobo, imiryango y'aba Isiraheri, ibyahawe intumwa Mose na Yesu, n'ibyahawe abandi bahanuzi biturutse kuri Nyagasani wabo. Nta ntumwa n'imwe dutandukanya n'izindi mukuzemera, kandi twebwe turi abicishije bugufi ku Mana".Qur'an 2:136
Nanone Imana yaragize it:
"Yemwe abemeye Imana nimwemere Imana n'intumwa yayo, n'igitabo (Qur'an) yahishuriye Intumwa yayo (Muhammad), n'ibitabo Imana yahishuye mbere ye, kandi umuntu uzahakana Imana, abamalaika bayo, ibitabo byayo, n'umunsi w'imperuka, azaba ayobye ubuyobe buri kure".Qur'an 4:136
Muri uyu murongo wa Qur'an Imana irategeka abemeramana kwemera igitabo cya Qur'an yahishuriye Muhammadi (Imana imuhe amahoro n'imigisha) ikanabategeka kwemera ibitabo byahishuwe mbere ya Qur'an kuko byose byari amagambo y'Imana. Kwemera ibitabo by'Imana bisobanuye ibintu bine (4), aribyo:
Ariko amategeko yari mubindi bitabo byose aribyo Taurat, Zaburi, Injil, yasimbuwe n'ari muri Qur'an ntagatifu, bisobanuye ko ntakindi gitabo cyemewe gukurikizwa uretse Qur'an ntagatifu kuko ariyo yabisozereje bityo ibyo bitabo byayibanjirije yarabisimbuye tubyemera ko byabayeho ariko ntabwo dutegetswe gushyira mubikorwa amategeko yari abirimo kuko yose yasimbuwe n'aya Qur'an bitewe n'uko byahindaguwe. Imana yabivuze igira iti:
"Kandi twaguhishuriye igitabo cy'ukuri (Qur'an) cyaje cyemeza ibitabo byakibanjirije kandi kibisimbura."Qur'an 5:48
Uyu murongo wa Qur'an uragaragaza ko Qur'an yasimbuye ibitabo byose byayibanjirije bityo niyo dutegetswe gukurikiza amategeko yayo.
Impamvu Qur'an yasimbuye ibitabo byayibanjirije: Ubundi ibitabo byose twavuze haruguru byahishuwe n'Imana ibiha intumwa zayo ari umuyoboro w'abantu aribyo Taurat yahawe Musa n'Ivanjili yahawe Yesu, byasozerejwe na Qur'an ntagatifu yahishuriwe intumwa Muhammadi ari we wasozereje intumwa n'abahanuzi. Iyi Qur'an yasimbuye ibitabo bindi byayibanjirije kandi Imana yasezeranye kuyirinda guhindagurwa, izagumaho ari ikimenyetso ku bantu kugeza k'umunsi w'imperuka. Ibi Imana yabishimangiye muri Qur'an igira iti:
"Muby'ukuri twebwe (Imana) twamanuye urwibutso (Qur'an) kandi twebwe tuzarurinda"Qur'an 15:9
Naho ibyo bitabo bindi bitari Qur'an byari bifite igihe kizwi byagombaga kumara, nyuma y'icyo gihe byatangiye guhindurwa, abantu bavanamo banongeramo ibyo bishakiye bigendanye n'irari ry'imitima yabo bakoresheje amaboko yabo. Kandi ibyo ni icyaha gikomeye nk'uko Imana yabigaragaje muri Qur'an aho yagize iti:
"Amakuba ari kuri babandi bandika igitabo n'amaboko yabo maze bakavuga bati"iki gitabo kivuye ku Mana"
INYUNGU ZO KWEMERA ABAMALAIKA
Umwemeramana agira inyungu nyinshi mukwemera abamalaika akamenya ubushobozi bw'Imana kuba yararemye ibi biremwa akabiha imbaraga zihambaye, ibyo bigaragaza ubushobozi bw'Imana yabaremye. Ibi na none bigaha umweramana kuyishimira kuko yitaye kukiremwa muntu ikagiha abamalaika bakirinda bakanakigezaho gahunda y'Imana; bityo umwemeramana wese agomba kubakunda kubera ibyiza bamukorera.
INKINGI YA GATATU: KWEMERA IBITABO BY'IMANA
Kwemera ibitabo by'Imana, ni imwe mu nkingi zo kwemera. Bisobanuye kwemera ko hari ibitabo Imana yahishuriye Intumwa zayo n'abahanuzi birimo amategeko ayobora abantu mu buzima bwabo n'inyigisho zigamije kubayobora ku nzira y'ukuri ariyo gusenga Imana imwe rukumbi no kwirinda kuyibangikanya n'ibindi. Nk'uko rero Imana yahishuriye intumwa Muhammadi (Imana imuhe amahoro n'imigisha) Qur'an ntagatifu, ni nako yahishuriye izindi ntumwa zamubanjirije ibitabo, bimwe muri byo Qur'an yarabigaragaje ibindi ntiyabigaragaza. Mubyo Qor'ani yagaragaje, twavuga:
Imana iragira iti:
"Muvuge muti:"Twemeye Imana n'ibyo twahishuriwe (Qur'an), ibyahishuriwe Abraham, Ismael, Isaaq, Yakobo, imiryango y'aba Isiraheri, ibyahawe intumwa Mose na Yesu, n'ibyahawe abandi bahanuzi biturutse kuri Nyagasani wabo. Nta ntumwa n'imwe dutandukanya n'izindi mukuzemera, kandi twebwe turi abicishije bugufi ku Mana".Qur'an 2:136
Nanone Imana yaragize it:
"Yemwe abemeye Imana nimwemere Imana n'intumwa yayo, n'igitabo (Qur'an) yahishuriye Intumwa yayo (Muhammad), n'ibitabo Imana yahishuye mbere ye, kandi umuntu uzahakana Imana, abamalaika bayo, ibitabo byayo, n'umunsi w'imperuka, azaba ayobye ubuyobe buri kure".Qur'an 4:136
Muri uyu murongo wa Qur'an Imana irategeka abemeramana kwemera igitabo cya Qur'an yahishuriye Muhammadi (Imana imuhe amahoro n'imigisha) ikanabategeka kwemera ibitabo byahishuwe mbere ya Qur'an kuko byose byari amagambo y'Imana. Kwemera ibitabo by'Imana bisobanuye ibintu bine (4), aribyo:
Ariko amategeko yari mubindi bitabo byose aribyo Taurat, Zaburi, Injil, yasimbuwe n'ari muri Qur'an ntagatifu, bisobanuye ko ntakindi gitabo cyemewe gukurikizwa uretse Qur'an ntagatifu kuko ariyo yabisozereje bityo ibyo bitabo byayibanjirije yarabisimbuye tubyemera ko byabayeho ariko ntabwo dutegetswe gushyira mubikorwa amategeko yari abirimo kuko yose yasimbuwe n'aya Qur'an bitewe n'uko byahindaguwe. Imana yabivuze igira iti:
"Kandi twaguhishuriye igitabo cy'ukuri (Qur'an) cyaje cyemeza ibitabo byakibanjirije kandi kibisimbura."Qur'an 5:48
Uyu murongo wa Qur'an uragaragaza ko Qur'an yasimbuye ibitabo byose byayibanjirije bityo niyo dutegetswe gukurikiza amategeko yayo.
Impamvu Qur'an yasimbuye ibitabo byayibanjirije: Ubundi ibitabo byose twavuze haruguru byahishuwe n'Imana ibiha intumwa zayo ari umuyoboro w'abantu aribyo Taurat yahawe Musa n'Ivanjili yahawe Yesu, byasozerejwe na Qur'an ntagatifu yahishuriwe intumwa Muhammadi ari we wasozereje intumwa n'abahanuzi. Iyi Qur'an yasimbuye ibitabo bindi byayibanjirije kandi Imana yasezeranye kuyirinda guhindagurwa, izagumaho ari ikimenyetso ku bantu kugeza k'umunsi w'imperuka. Ibi Imana yabishimangiye muri Qur'an igira iti:
"Muby'ukuri twebwe (Imana) twamanuye urwibutso (Qur'an) kandi twebwe tuzarurinda"Qur'an 15:9
Naho ibyo bitabo bindi bitari Qur'an byari bifite igihe kizwi byagombaga kumara, nyuma y'icyo gihe byatangiye guhindurwa, abantu bavanamo banongeramo ibyo bishakiye bigendanye n'irari ry'imitima yabo bakoresheje amaboko yabo. Kandi ibyo ni icyaha gikomeye nk'uko Imana yabigaragaje muri Qur'an aho yagize iti:
"Amakuba ari kuri babandi bandika igitabo n'amaboko yabo maze bakavuga bati"iki gitabo kivuye ku Mana"
Nanone Imana yaragize iti:
"Muri babandi babaye abayahudi bahindura amagambo (y'Imana) bakayavana mu mwanya wayo."Qur'an 4:46 Kubera izo mpamvu z'ihindurwa ry'ibyo bitabo, n'uburyo abantu biyongereyemo amagambo yabo, ntabwo byemewe kubyitako ari ibitabo by'Imana kubera impamvu zikurikira:
Ibyo Qur'an itemeje ntinabihakane ntacyo tubivugaho (turifata) kuko bishoboka ko byaba ari amagambo y'Imana tukaba tuyahakanye cyangwa ari amagambo y'abantu tukaba tuyemeye. Niyo mpamvu twifata tukavuga tuti: Twebwe twemera ibyo Imana yahishuye byose bisobanuye ko, niba ibyo ari ibyahishuwe n'Imana turabyemera. Niba ari iby'abantu turabihakana.
Ese muri ibi bihe turimo ni ikihe gitabo cy'Imana abantu bategetswe gukurikira?
Imana yahishuye ibitabo byayo ibiha intumwa kugirango biyobore abantu bibereka inzira ibaganisha ku Mana, ariko bimwe muri ibyo bitabo byarahinduwe abantu bongeramo ibyabo bavanamo amagambo y'Imana; niyo mpamvu Imana yabisimbuje igitabo cya Qur'an ntagatifu cyahishuriwe intumwa y'Imana Muhammadi (Imana imuhe amahoro n'imigisha), akaba aricyo abantu bategetswe gukurikiza muri ibi bihe turimo kuko amagambo arimo ari ay'Imana ntawe ushobora kongeramo cyangwa ngo agabanyemo kuko Imana yasezeranye kuyirinda guhindurwa kuzageza ku munsi w'imperuka.
Ibyo kandi bigaragarira uyisomye wese ko isobanutse kandi amagambo yayo akurikiranye neza ntakuvuguruzanya nk'uko biboneka mubindi bitabo by'isezerano rya kera n'isezerano rishya. Ibi bishimangirwa n'aho Imana yavuze iti:
"Icyo ni igitabo (Qur'an) kitarimo gushidikanya, ni ubuyobozi kubatinya Imana".Qur'an 2:2
Nanone Imana yaravuze iti:
"Ese abantu ntibatekereza kuri Qur'an? Kandi iyo (Qur'an) iza kuba itaravuye ku Mana bari gusangamo kuvuguruzanya kwinshi".Qur'an 4:82
Imana irongera igira iti:
"Twamaze kwereka abantu ingero muri iyi Qur'an, wenda bashobora gutekereza. Qur'an yahishuwe mu cyarabu idafite inenge, hari ubwo wenda batinya Imana".Qur'an 39:27-28 Iyi mirongo ya Qur'an iragaragaza ko Qur'an ari igitabo cy'ukuri kandi kitagira amakemwa. Bityo nicyo abantu bategetswe n'Imana gukurikiza. Ese Qur'an ni iki?
Qur'an ni amagambo y'Imana y'igitangaza yahishuriwe intumwa Muhammadi (Imana imuhe amahoro n'imigisha) mu rurimi rw'icyarabu binyujijwe kuri Malaika Jibril (Gabriel) yanditswe mugitabo akaba arinzwe mubituza by'abantu kuyasoma ni igikorwa cyo kugaragira Imana. Uburyo Qur'an ari igitangaza n'ikimenyetso kigaragaza ukuri k'ubutumwa bw'intumwa Muhammadi (Imana imuhe amahoro n'imigisha) Muby'ukuri Qur'an ni igitangaza gikomeye kigaragaza ko Muhammad ari intumwa y'Imana y'ukuri, kuko buri ntumwa yazanaga igitangaza kigendanye n'imibereho y'abantu bayo. Urugero: - Intumwa Mussa (Imana imuhe amahoro n'imigisha) yoherejwe ku muryango wa FIR'AUNI (Pharaoh) bari bazwi cyane kubigendanye n'uburozi (Ubupfumu). Niyo mpamvu intumwa Mussa yazanye igitangaza cy'inkoni ayikubita hasi kubushobozi bw'Imana ihinduka inzoka maze ya nzoka ivuye muri ya nkoni imira ibirozi (inzoka) abarozi ba FIR'AUNI bazanye bamenya ko ibyo Musa yazanye ari igitangaza cy'ukuri maze abapfumu ba FIR'AUNI bamwe bahita bemera Imana. (Aya mateka k'uburebure reba Qur'an 26:10-51).
"Mbere y'uko uhishurirwa (Muhammad) Qur'an ntiwari uzi gusoma igitabo habe no kucyandika n'ukuboko kwawe kw'iburyo. Kuko iyo uza kuba ubizi abashaka gusenya Qur'an bari gushidikanya ko wayiyandikiye".Qur'an 29:48
Ibyo byabaye ikimenyetso kigaragaza ukuri ku butumwa bwa Muhammadi (Imana imuhe amahoro n'imigisha) kandi ko iyo Qur'an yahishuwe n'Imana, kuko yaje mu rurimi rwabo ariko bamwe barayihakanye bavuga ko ari Muhammadi wayihimbiye, kugeza ubwo Imana yabategeye kuzana indi nkayo cyangwa bimwe mu bice byayo birabananira mubyiciro bikurikira:
"Yewe Muhammadi vuga uti:"Abantu bose n'amajini byishyize hamwe kugira ngo bazane igitabo kimeze nk'iyi Qur'an, ntibashobora kuyizana n'ubwo bamwe bafasha abandi".Qur'an 17:88
"Ese baravuga ko iyo Qur'an Muhammadi yayihimbiye? Yewe Muhammadi babwire uti:"Niba narayihimbiye namwe nimuzane ibice icumi gusa (amasura icumi) bimeze nkabyo mwihimbiye kandi mwitabaze abo mushatse batari Imana niba muri abanyakuri".Qur'an 11:13
"Kandi niba mushidikanya mubyo twahishuriye umugaragu wacu (Muhammadi), ngaho nimuzane igice kimwe (isura imwe) kimeze nk'ikiri muri Qur'an maze muhamagare abafasha banyu batari Imana niba muvugisha ukuri, nimutabikora (kuzana icyo gice) kandi ntimuzanabikora, mutinye umuriro kuko inkwi zawo ari abantu n'amabuye uteganyirijwe abahakanyi"Qur'an 2:23-24
INKINGI YA KANE: KWEMERA INTUMWA Z'IMANA
Intumwa z'Imana n'abahanuzi Intumwa z'Imana bisobanuye abantu Imana yatoranyije mu bandi ibahishurira ubutumwa ibaha amategeko agamije kuyobora abantu no gutunganya ubuzima bwabo bwo ku isi ndetse no ku munsi w'imperuka. Kwemera intumwa n'abahanuzi b'Imana ni imwe mu nkingi zo kwemera, ntawakwitwa umwemeramana atemera intumwa n'abanahuzi bose ntawe avanguye, kuko guhakana umwe muri bo uba uhakanye bose unahakanye uwabatumye ariwe ALLAH nk'uko Imana yavuze iti:
"Muby'ukuri babandi bahakana Imana n'intumwa zayo kandi bagashaka gutandukanya hagati y'Imana n'Intumwa zayo bavuga bati:"turemera zimwe izindi tuzihakane", ibyo bagashaka kubigira inzira yabo, abo nibo bahakanye by'ukuri kandi abahakanyi twabateganyirije igihano kizabasuzuguza, naho babandi bemeye Imana n'intumwa zayo kandi ntibatandukanye hagati y'imwe murizo, abo nibo Imana izaha ibihembo byabo, kandi Imana ni Nyir'Imbabazi Nyir'Impuhwe"
Umusozo


c: text/html

text:
Matayo 28:1-15
Nuko umunsi w’isabato ushize, ku wa mbere w’iminsi irindwi, umuseke wenda gutambika, Mariya Magadalena na Mariya wundi bajya kureba cya gituro.
Habaho igishyitsi cyinshi, kuko marayika w’Umwami Imana yari amanutse avuye mu ijuru, abirindura igitare acyicaraho. Ishusho ye yasaga n’umurabyo, n’imyenda ye yeraga nk’urubura. Ba barinzi bamubonye bagira ubwoba bahinda imishitsi, basa n’abapfuye.
Ariko marayika abwira abagore ati"Mwebweho mwitinya, kuko nzi yuko mushaka Yesu wabambwe. Ntari hano kuko yazutse nk’uko yavuze, nimuze murebe aho Umwami yari aryamye.
Nimugende vuba mubwire abigishwa be yuko yazutse, kandi azababanziriza kujya i Galilaya. Iyo ni ho muzamubonera dore ndabibabwiye."
Bava mu gituro vuba bafite ubwoba n’ibinezaneza byinshi, birukanka bajya kubibwira abigishwa be.
Maze Yesu ahura na bo arababwira ati"Ni amahoro!" Baramwegera bamufata ku birenge, baramupfukamira. Maze Yesu arababwira ati"Mwitinya, nimugende mubwire bene Data bajye i Galilaya, ni ho bazambonera."
Bakigenda, bamwe muri ba barinzi bajya mu murwa babwira abatambyi bakuru ibyabaye byose. Bateranira hamwe n’abakuru bajya inama, bagurira abasirikare ifeza nyinshi bati"Mujye muvuga muti ’Abigishwa be baje nijoro dusinziriye, baramwiba.’
Umutegeka naramuka abyumvise tuzamwemeza, namwe tuzabakiza amakuba."
Nuko baherako bijyanira ifeza, babigenza uko bohejwe. Iryo jambo ryamamara mu Bayuda na bugingo n’ubu.
Mu magambo arindwi Yesu yavuze ari ku musaraba, hari ijambo rikomeye cyane ritakwibagirana, agira ati "birarangiye". Icyo gihe umwenda ukingiriza ahera h’ahera utabukamo kabiri. Wari umwenda ukomeye cyane, twemererwa kwigerera mu bwiza bw’Imana. Ikindi kandi, isi yahinze umushyitsi, ibitare biraturagurika, ibituro by’abera birakinguka, abera barazuka Yesu amaze kuzuka biyereka bene wabo ngo bibe ibihamya.
Hari abantu batandukanye b’abahamya b’izuka rya Yesu:
Abarinzi bahawe umurimo ukomeye wo kurinda imva. Umuntu yakwibaza impamvu ibyo byabaye ngombwa, ariko ni uko bari bagize ubwoba. Marayika ahageze, bagize ubwoba, baratengurwa, basa n’abapfuye.
Aba nibo baguriwe n’abakuru kugira ngo babeshye ko basinziriye nijoro abigishwa be bakamwiba, ariko ibyo ntibyabujije ko bari bazi ibyo babonye, ko Kristo yazutse. Imiryango y’abarinzi yabonye ikiguzi cy’ikinyoma cyamamara mu Bayuda, ariko igitangaje ukuri kuramenyekana, Yesu aramamara.
Marayika wamanutse hakaba igishyitsi, kubirindura igitare ndetse akacyicaraho, Niko iyo Imana yiyiziye mu byacu byari bigoranye, ibyari bituremereye ibikuzaho imbaraga zayo kandi bikajya munsi y’ubutware bwayo.
Ba bagore bajyaga gusiga Yesu amavuta, babonye igitangaza kare kare mu museke, ubwo bahumurizwaga na Marayika.
Inkuru aba bajyanye, itandukanye n’iyo abarinzi bajyanye, ibyo byatewe n’icyari cyabateye kuza gushaka Yesu. Ntibyagarukiye aho, ahubwo na Yesu ubwe yarababonekeye abaha amahoro. Nibwo butumwa bwiza dukwiriye gutwara, ni ubw’amahoro.
Mwenedata, jyana ukuri kw’inkuru y’amahoro ya Yesu wazutse nubwo hariho inyungu mu kinyoma cy’iyi si, uyitere umugongo.
1Abakorinto 5:7,8
Nuko nimwiyezeho umusemburo wa kera kugira ngo mube irobe rishya, mube mutakirimo umusemburo wa kera koko kuko Pasika yacu yatambwe, ari we Kristo.
Nuko rero tujye tuziririza iminsi mikuru tudafite umusemburo wa kera, cyangwa umusemburo ari wo gomwa n’ibibi, ahubwo tugire imitsima idasembuwe ari yo kuri no kutaryarya.
Nimureke twizihize Pasika dufite imitima itarimo uburyarya, dufite ukuri muri twe.
Amen

robotstxt: allowed

filter: keep


text:
Abibumbiye mu rugaga rw’abikorera baratangaza ko bafite ubusobozi bwo gutegura umuhango wo Kwita Izina hanyuma Leta ikaza ibunganira.
Francine Havugimana Vice-Présidente w’ihuriro ry’Ubukerarugendo mu Rugaga rw’Abikorera akaba ashinzwe by’Umwihariko ibirebana no kwakira neza abantu no kubacumbikira avuga ko n’ubundi nk’abikorera basanzwe bagira uruhare rukomeye mu bikorwa bijyanye no Kwira izina ndetse no muri uyu muhango nyirizina.
Ati “twebwe abashoramari mu rwego rw’ubukerarugendo dufite uruhare rugaragana muri iki gikorwa kuko tukibonamo inyungu kandi ni ko kazi kacu. Ubunararibonye tumaze kugiramo butwemerera kwegurirwa iki gikorwa, kikaza mu maboko yacu, hanyuma RDB ikaza gusa iduha inama n’inkunga y’ibitekerezo.”
Havugimana usanzwe ari nyiri Hotel Impala iherereye ku Muhima mu mujyi wa Kigali yemeza ko abikorera biteguye gutanga umusanzu mu bikorwa byose bigamije kumenyekanisha ibyiza by’u Rwanda binyuze mu bukerarugendo kuko ari inyungu ku gihugu no ku bashoye imari yabo muri uru rwego.
Mark MUKAMA
Mukerarugendo.com


text:
Rwanda | Kanama: abaturage biyubakiye ibiro by’utugari bakoresheje umuganda
Abaturage bo mu murenge wa Kanama akarere ka Rubavu bashimwa kuba bamaze kwiyubakira utugari dutanu mu tugari turindwi, bakoresheje imbaraga zabo mu muganda, none bageze ku rwego rwo kubaka ibiro by’imidugudu.
Nkuko Guverineri w’intara y’uburengerazuba Celestin Kabahizi yabitangaje mu nama yagiranye n’abayobozi b’inzego z’ibanze taliki ya 5/10/2012 ngo abandi bayobozi b’utugari bari bakwiriye kurebera kubo muri Kanama kuko bafatanyije n’abaturage kwiyubakira inyubako z’utugari, nyamara imirenge ikize nka gisenyi batarabishobora.
Uretse kuba Guverineri ashima abaturage bo mu murenge wa kanama, minisiteri y’ubutegetsi ishima uyu murenge kuza ku mwanya wa gatatu ku rwego rw’igihugu mu ndashyikirwa mu bikorwa by’umuganda, ishyikiriza uyu murenge ibihembo by’ishimwe birimo miliyoni imwe y’amafaranga y’ uRwanda, igikombe n’ icyemezo cy’ishimwe  mu rwego rwo kubashimira.
Inyubako z’utugari twubatswe biciye mu muganda zihabwa agaciro ka miliyoni 54 z’amafaranga y’u Rwanda zikubakwa mu bikorwa by’umuganda mu mwaka w’2012
Abaturage bo mu murenge wa Kanama bavuga ko bari bakoze bagamije kwiteza imbere batazi ko bazahembwa ubwo bahembwe bakaba bavuga ko bagiye gufatanya n’ubuyobozi bwabo mu bikorwa biteza imbere umurenge ubutaha bakazaba abambere mu bikorwa byo kurwanya isuri, kubungabunga ibyagezweho, kuzuza utugari tutubatswe hamwe kwiyubakira inyubako z’imidugudu.
Kuba bamwe mubaturage bavuga ko bamaze kumva uruhare rwabo mu gukora ibikorwa byo guteza imbere umurenge wabo, bitanga ikizere ko n’indi mirenge izagenda iyigiraho mu kwiyubaka, abaturage bakaba basabwa kwiha agaciro baharanira kugera ku iterambere bagizemo uruhare kurusha uko baza kubikorerwa.
Â


text:
Gatete Thierry Kevin
Umunyarwanda
Nyakubahwa Ministri w’Ubutabera, akaba n’Intumwa Nkuru ya Leta.
Kigali
Impamvu: Gusaba gusubizwa Agaciro, nitwa amazina y’abakurambere.
Nyakubahwa,
N’ubwo navutse ndimpunzi, nabaga mubambere mwishuri. Sinigeze nisuzugura, cyangwa numva ko abandi bansumba, n’ubwo nari mu gihugu cyabo. Ntibyanatinze ndataha iwacu mu Rwanda.
Ntabwo nigeze mba umucakara, nkoronizwa, cyangwa mba umukristo w’iroma.
Nibaza impamvu rero nahawe amazina y’abantu tudafitanye isano, ariyo Thierry na Kevin. Abo bagabo nitiriwe, yaba Thierry, yaba na Kevin, rwose ntabo nzi, ibyabo simbizi, ntanaho duhuriye.
Ubusanzwe nitwa Gatete. Data akitwa Mugabo, naho sogokuru akitwa Nyiringabo. Mama yitwaga Mukarugwiza, na se umubyara akitwa Ruhumuriza.
Ba nyogokuru bagiraga urukundo rwinshi, bagakunda umurimo. Bareze mama na data barakura, kandi nanjye barandeze, bangira inama nyinshi zimbeshejeho kugeza ubu.
Ba sogokuru bari abantu beza, abagabo b’inyangamugayo. N’ubwo batabarutse nkiri muto, nta muntu nigeze numva ubavuga nabi.
Abo, nizo nfura nifuza kwitirirwa, ndetse nkazakurikiza ubutwari bwabo.
Ndi Umunyarwanda w’ikomoko. Mpeshwa ishema n’amateka yanjye, umuco n’ururimi byanjye. Nshishikazwa no kubyiga kugirango mbimenye, ndetse ngakangurira urungano hamwe n’abakiri bato kubimenya.
Akaba ariyo mpamvu mbandikiye mbasaba kunsubiza agaciro, mumpindurira amazina, nkitwa Gatete Ruhumuliza Nyiringabo, nkuko abakurambere banjye bitwaga.
Ku mugereka murahasanga Icyemezo cy’urukiko cyemeza aho navukiye, kuko bitanshobokeye gusubira mubuhungiro kujya kugishaka, niba kinahari simbizi, kandi ubanza hasigaye habayo interahamwe.
Mugihe ngitegereje igisubizo cyanyu gihire,
Mbaye mbashimiye,
Mugire Amahoro y’Imana y’Irwanda.


text:
Kubaka urugo si ibintu byo gupfa guhubukira kandi no kumenya uburyo uzarinda isezerano ry’uwo mwashakanye si buri wese ubishobora, gusa izi nama zishobora urugo rwawe ruzakomera.
Izi nama zirareba cyane abagore kuko abagore ari bo ba mutima w’urugo kandi ari na bo bakunze kuba ba nyirabayazana wo gusenguka kw’ingo nyinshi.
- Ntugashake gukoresha umugabo wawe ibyo ushaka
Muri kamere y’abagabo bakunda kubahwa no kwigenga, si byiza rero gutegeka umugabo wawe kugendera ku mabwiriza wamuhaye, umugabo ni umutware w’urugo bityo rero gerageza kugendera mu murongo umwe na we utamushyizeho igitutu.
- Gira isuku kandi ugaragare neza mu myambarire
Abagore iyo bamaze kubyara bahita bumva ko byarangiye, agatangira kubaho yumva ibintu byose nta kintu bimubwiye, akumva ko yashaje mbese kwiyitaho ari iby’abana bato ,ariko ntabwo ariko bigomba kugenda, ugomba gukoresha uko ushoboye ugahora uri mushya ku buryo umugabo wawe azajya abona uhora uri mushya mu maso ye, ibi bizatuma adahaga ku kureba kuko igihe cyose azajya abona uri mwiza.
- Vuga ibyiyumviro byawe n’ibiguhangayikishije mu buryo bwiyubashye
Abagore akenshi iyo bafite umujinya bavuga nabi, bakavuga amagambo adakwiriye, ndetse akenshi bakagarura n’ibyarangiye.
Ibi ntabwo abagabo babikunda ntibakunda umuntu ubacyurira ibyarangiye, abagore akenshi iyo bafite umujinya usanga barangwa n’amaganya, kwicuza impamvu abana n’umugabo we n’ibindi, ibi bishobora gutera umutima mubi umugabo bikaba byanatuma yigira gushakira ahandi umunezero.
- Shyigikira kandi utere akanyabugabo umugabo wawe.
Niba umugabo wawe ahuye n’ikibazo wimusonga ahubwo mutere imbaraga umwereke ko bitarangiye, mubwire ko hari ubundi buryo mushobora gukoresha bikagenda neza, mwereke ko muri kumwe kandi ashoboye ko ntacyamunanira muri kumwe, ibi bizatuma abona ko nta mugore wakuruta.
- Vuga amagambo meza y’urukundo ajyanye n’ibihe murimo
Abashakanye akenshi amagambo y’urukundo arangirira mu irambagiza bagera mu rugo bakumva ko birangiye ibyo bitakiri ku rwego rwabo, nyamara buriya urukundo rurabagarirwa kandi iyo rutitaweho rurangirika. Nta kigero, nta myaka bigira kuba wakwita umukunzi wawe sheri n’utundi tuzina mwitananga cyera mutarabana.
- Kora ku buryo iwawe haba amahoro
Gerageza kuba isoko y’amahoro mu rugo rwawe, niba umugabo atangiye kuvuga nabi wowe wizamuka ahubwo ca bugufi wemere amakosa kabone nubwo ari we waba ari mu makossa, ibi bizatuma acururuka noneho umuganirize neza utuje kandi ikibazo kizarangira neza nta ntonganya.
- Hora ureba kandi utinde ku byiza by’umugabo wawe
Ni byiza ko ubona ibyiza by’umugabo wawe kuruta ibibi akora, yego ntabwo yakora ibyiza gusa ariko nawe ntukabone amakosa gusa kuruta uko wakabaye ubona ibyiza akora.
Kandi niba ari mu makosa murengere igihe muri mu ruhame nugera mu rugo abe ari bwo umubwira amakosa yakoze kandi ntukamubaze umubwira nabi jya umubaza witonze nta burakari ufite.
- Gira ubwenge mu buryo ukoresha amafaranga
Abagore bakunda gutsindwa kuri iki kintu aho usanga bananirwa gucunga amafaranga y’urugo bakayamarira mu bintu bitateguwe aho usanga ahura n’akantu mu nzira akaba arakaguze kandi bitari muri gahunda, ibi byangiza umutungo w’urugo rero ibi iyo ubikoze kenshi umugabo abona ko uri biri hanze nta cyo ushoboye ubutaha akajya ahitamo kwicungira umutungo wanyu nta ruhare ubigizemo.
- Gira umutuzo igihe cyose kandi wita ku bakugana
Jya urangwa n’umutuzo mu bintu byose kandi uhore wicisha bugufi muri byose, rangwa n’ingeso nziza haba mu rugo iwawe ndetse no mu baturanyi, mu nshuti zawe ndetse niz’umugabo wawe bityo abandi nibagushima nawe azumva agize ishema ryo kuba uri umufasha mwiza uzi kubana na buri wese.
- Ibyo ukorera umugabo n’umuryango ubikore mu rukundo rwa Yesu
Gusenga ni yo nkingi ya byose, ibyawe byose n’ubanza Imana na yo ntizagutererana kandi ujye usenga haba mu bihe byiza ndetse n’ibibi kandi ujye ubitoza n’umufasha wawe mujye murangwa n’imyitwarire ya gikirisitu, ibi bizabafasha kubaka urugo rukomeye kuko ruzaba rwubatse kuri Yesu.


text:
“Abakristu bakwiye gutumbira Kristu wenyine” Pastor Desire Habyarimana
Hari ibindi bintu byinshi abantu batumbiriye bibwira ko bifite umumaro munini cyane mu buzima bwabo; ibi hari n’igihe bituma bakura amaso ku Mana akaba ari byo barangamira.
Gusa yifashishije Ijambo ry’Imana riri mu gitabo cy’ Abaheburayo 12:2 a “Dutumbira Yesu wenyine”, Pastor Desiré Habyarimana yahanuye abakristu guhora batumbiriye Kristu muri byose kandi igihe cyose. Aganira na UBUGINGO.COM, yatangiye asubiza iki kibazo “Kuki Bibiliya itubwira gutmbira Yesu wenyine?”
“Nuko akwiriye kuba uaw mbere mu byawe byose: mu buzima, imibereho, urugo, akazi, mu byo ugerageza gukora buri munsi: haba mu buzima bw’Umwuka, mu marangamutima, haba mu mubiri, Yesu akwiye kuba uwa mbere muri byose kandi wenyine.”


text:
MR JOSEPH PART 11
niba utarasomye PART 10 yisome hano hasi
https://dusabane.wordpress.com/2017/01/28/mr-joseph-part-part-1o/
Aho twagarukiye ubushize!
.
ngira ngo ntahe gusa ntaragera kure mba nshakiranye n’abari kwirondo! Kumutima nti: mana yanjye noneho birarangiye mama araza kunyica! Nibajije ukuntu bagiye kumfata mere akazabimenya mpita nihindura umusazi, mera nkurwaye mumutwe!
.
Part 11
.
Ubwo abagabo bahise baza banyegera ndeba ko nirutse banyiruka bakamfata ahubwo nanjye ndabegera ntabwoba mbageze imbere mpita mbabwira nti: hahaha! Mumeze mute basha!! Ngiye kumva numva umwe ankubise inkoni mumbavu, irandya ariko ndihangana ndaseka nti: hahahahaha,hahaha! Kubita kubita…. Haraka dishi dishi..dishi..! abagabo barumirwa bayoberwa ibyo ndimo, ngiye kumva numva umwe arambajije ati: niko se sha! Uravahe ukanjya he!? Nanjye nti: hahahah!! Njye ndava mukanwa kanjya mukibuno!
Abagabo birabacanga, undi ahita ambaza ati: niko sha bakwita nde!? Nanjye nti: yeeeehh! Wallah mbonye umuntu utanzi, mwese ntago munzi basha! Njye nitwa de bande! Umwe muribo ati: yeeeh! Nonese urakora cyangwa ntakaz………atararangiza mpita mutanga ndamubwira nti: hahahaha ariko sha murabasazi! Njye ndakora se ndi isukari! Mbabwire neza, hakora isukari n’umunyu, muranyumva!? Undi nawe ati: ariko mn! Murabona uyu Atari umurwayi wo mumutwe,mwaretse tukamujyana mukigo cyabasazi! Aho nahise nikangamo, kumutima nti: mana yanjye bagiye kunjyana mubasazi!
.
.
.
Ntakindi nakoze nahise mvuga cyane nti: yego yego mwaba mugize neza niho umukurambere antumye,kandi yambwiye ko ndaza kubona umuntu wo kuhanyobora! Umugabo: yeeeeh!uravuga ibiki sha! Njye: hahaha! Mbega mwe! Muze tujyane yo umukurambere yabantumyeho we! Undi ati: yeeeeh! Niko se sha icyo nigiki ufite muntoki!? Njye: hahaha! Wowe se urambaza ntibayimpaye uhari, ntitwarikumwe satani ayiduha….hahaha ntiyatubwiye ko abantu duhura nabo bwambere nibo nza guha iyi bahasha ngo barabonamo ibyahishwe! Ubwo navugaga amaso nyakanuye mbese ubona nsa nkuvuye ikuzimu bya nyabyo!
.
.
.
Nahise mfata ibahasha nyihereza umwe mubagabo,ariko aho kugira ngo ayifate, ahita yiruka ndetse n’abandi baboneraho biruka amasiga mana, nanjye nsigaraho, kumutima nshima nti:” mana yanjye urakoze kuba unkuye aha hantu!”
Ubwo ntakindi nakoze nahise nkomeza urugendo niruka,mpageze ndongera ndasimbuka ngwamo imbere, gusa nasanze claude akiri maso ndetse ahagaze hanze, ambonye mbona arishimye ahita ambwira ati: eeeeh! Sha jose! Narintangiye kugira ubwoba kabsa! Ubwose watinze kuberiki mn kandi uzi ukuntu wagiye bimeze!
.
.
.
Njye: sha ngwino tubanze twinjire munzu nkubwire urwo nahuye narwo sha clau! Naho ibyo gutinda byo ubyihorere! Claude: yeeeh! Wamuswa we se! urabona butagiye gucya! Ahubwo se ko mbona uzana n’ikibahasha kirimo ibiki!? Njye: sha buretse kumbaza byinshi, ngwino twinjire ndabikubwira turi munzu!
.
.
.
Ubwo twahise twinjira munzu twicara kuburiri claude ahita afata ya bahasha atangira gufungura mpita mubwira nti: have sha wireba ibyo bintu na nyirabyo atarabirebaho,ahubwo egera hino ngutere story! Claude nawe ati: yego sha, mbwira ukuntu byagenze! Njye: nyine cya gihe nagiye mwisoko ntira umudamu phone mpamagara za nimero,bati mbasange kuri new vision bar…blab la bla… mubwira ukuntu urugendo rwanjye rwagenze ntacyo nsize, gusa yumvise ukuntu bansetse ngo ngiye muri bar nambaye bodaboda,mbona agahinda karamwishe,ariko nyine yaje kubyakira kuko twari tumaze kumenyera imihangayiko.
.
.
.
Hashize akanya tutavuga, ngiye kumva numva claude arambajije ati: nonese jose!uwo Sandrine ko numvise arumukobwa mwiza kandi wumutima mwiza,nturaza kumuha igisubio cyiza!? Njye: hahaha! Umva nawe ra! Kandi nyine nanze guhita musubiza ngira ngo mbanze nze ungire inama kumwanzuro nafata! Claude: sha ndumva wahagiriye ibihe byiza gusa nuko Jacob azakwirenza nahubundi uriya mukobwa numvaga wamwikundira!
.
.
.
Njye: sha byo kabsa nanjye ndumva ariyo mbogamizi ihari! Ahubw……. Ntarakomeza claude ahita avuga ati: ariko sha! Ntugatinye gufpa kandi waravutse, ahubwo wowe ikundire umukobwa bizabe uko imana ibyifuza! Ahubwo akira fungura ibahasha twirebere ndumva harimo n’ibintu bibyimbye!
.
.
.
Ubwo nanjye nahise mfata ibahasha( envelop) ndafungura, muguhengerezamo amaso ahita aguma uko yarameze, ndakanura ngwa mukantu, ubwo claude nawe amatsiko yendaga kumuhitana,ahita anyaka ibahasha ningufu nyishi, abona amafaranga anyanyagiye inzu yose ndetse mbona havuyemo n’agapapuro gato kagwa nkaho hirya!
.
.
.
Ubwo claude we yahugiye mugutoragura amafaranga nanjye njya kureba agapapuro, natoye agapapuro ndebye ibyanditseho mbona handitseho ibi bikurikira :”” ejo saa 20h:00, uzakore uko ushoboye duhurire kuri western bar,kandi uzihangane ndagukeneye cyane!ayo mafaranga uzayakoreshe mutuntu dutandukanye! ”’
Ntakindi nakoze, nahise mpamagara claude nti: clau.. we claude! Nawe ati: iki se mn! Waje tugatoragura aya mafaranga, ntubona ko bukeye, ubwo mabuja aje agasanga tutarayarangiza ntibyaba bibi!cyangwa ntuzi ko atubyukiriza mu mirimo sha! Njye: sha byihorere uze nkwereke ibintu mbonye hano!
.
.
.
Ubwo claude yahise aza ndamwereka ahita agwa mukantu , ahita ambaza ati: harya wawundi witwa aliane, ufite ibyegera niwe waguhaye iyi bahasha jose!? Nanjye nti: yego nyine!? Claude: yeeeeh! Wabona udakize wamuswa weee, ukankura aha hantu!
Njye:hahahah! Wapi sha! Ntamikirire ntuzi se ko yagiye tutarangije kuganira clau! Claude: yeeeh! Wagicucu we se urabona umuntu nkuwo yakwemera gukomeza kugutaho igihe cye, uri inshakarafu gutyo ntakintu kizima kibyihishe inyuma! Ariko wagiye umenya kureba kure mn jose! Ahubwo se nawe azanye ibyurukundo byagenda bite!?
.
.
.
Njye: yeeeh! Hahahaha! Ngo ibyurukundo!!!!….. hahahah! Ariko se clau! Burya nawe uri feke koko, ubwo se urabona umuntu nkuriya yakunda umuntu nkanjye!? Claude: hahahah! Sha ntawamenya, ahubwo vayo dutoragure aya mafaranga yanyanyagiye aha, mabuja atatuzindukira akatubaza aho twayakuye cyikaturenga! Njye: ariko uziko aribyo mn! Ahubwo ngwino tugire vub………. ntararangiza twumva mama kurugi ngo : dododododdooo….niko se iki gihe muracyaryame ntasoni mufite????
.
.
.YAMPAYINKA BARABAFASHE!
NTUCIKWE PART 12….LOADING……
https://dusabane.wordpress.com/2017/01/28/mr-joseph-part-12/


text:
Mugisha yabihereye ku muyobozi umwe w’akarere ko mu Rwanda uherutse gukoresha inama abaturage akabwira ko nta muturage wemerewe gutanga amakuru.
Ni urugero yahaye abayobozi b’akarere ka Gasabo bagizwe n’Abanyamabanga Nshingwabikorwa b’Imirenge n’abayobozi b’amashami, ku wa Mbere tariki ya 14 Ugushyingo 2016, ubwo umuryango w’abanyamakuru baharanira amahoro, Pax Press, wabasobanuriraga ibijyanye n’itegeko ryo kubona no gutanga amakuru.
Yagize ati “Hari umuyobozi umwe uherutse kubwira abaturage ati ‘mu karere kanjye nta muntu wemerewe gutanga amakuru, uretse njyewe na gitifu’. Umuturage yahise amubaza ati ‘ese itegeko ryagiyeho ridukangurira kuba twatanga amakuru tubyibwirije urarivugaho iki?’”
Yavuze ko uwo muyobozi yakoze amakosa kuko iyo abaturage babonye amakuru bituma bumva neza inzira z’ibyemezo bibafatirwa, bakabigiramo uruhare, bikanafasha mu gukorera mu mucyo.
Ati “Hari igihe abantu bumva ko gutanga amakuru ari impuhwe bagiriye abantu, kubona amakuru ni uburenganzira bw’ibanze bw’umuntu n’Itegeko Nshinga rirabyemeza.”
Mugisha yabwiye abo bayobozi ko iryo tegeko rigena ko umuyobozi agomba guha abanyamakuru n’abaturage amakuru bashaka, akomoza no kubihano bigenewe uwanze gutanga amakuru, cyangwa se uyabeshye nkana.
Akomoza ku bijyanye no guha abaturage amakuru, Umuhuzabikorwa wa Pax Press, Twizeyimana Albert Boudouin yahaye urugero abo bayobozi ahereye ku kibazo yabajije umwe muri bo.
Yamubajije ati “ Nyakubahwa Gitifu, umuturage aguhamagaye akakubaza umubare w’amafaranga y’ubudehe yaje mu murenge n’asigaye kuri konti wamusubiza gute?”
Uwo muyobozi yavuze ko atayamuhera kuri telefoni, ahubwo yamutumaho akabanza kumenya uwo ari we.
Twizeyimana yamubwiye ko ashobora kubaza uwo muturage akamenya niba atuye muri uwo murenge, yarangiza akamuha amakuru kuko no kuyatangira kuri telefoni ari imwe mu nzira zemewe nk’uko bigenwa n’iryo tegeko.
Perezida wa Pax Press, Murenzi Janvier, yasabye abo bayobozi gukomeza gukorana neza n’itangazamakuru nk’umuyoboro uhuza abaturage n’abayobozi, cyane bamenyesha abo baturage gahunda za leta n’uko bazishyira mu bikorwa.
Abo bayobozi bibukijwe ko imikorere y’umunyamakuru itagenda neza adafatanyije n’umuyobozi, kuko umuyobozi ari umufatanyabikorwa ukomeye w’umunyamakuru, kuko bose bakorera umuntu umwe, ari yo mpamvu uwo muryango wahisemo gukorana byinshi n’abayobozi kugira ngo ugeze ku baturage ibyo bakeneye.
Itegeko ryo gutanga amakuru ryashyizweho mu 2013, rifite inkomoko ku Itegeko Nshinga.


text:
Abahanzi 3 bagiye kwitabira irushanwa rya Primus Guma Guma Super Stars bwa mbere bavuze uko bakiriye iyo nkuru n’icyo bahishiye abakunzi babo.
Davis D, umuhanzi ukiri muto ndetse uhamagawe bwa mbere kuko abandi bagiye bahamagarwa ariko ntibahirwe n’amajonjora yabanzaga, maze abanza kutubwira uko yabyakiriye.
Davis D ati “Navuga ko nabyakiranye ibyinshimo n’amaboko yombi kuba nanjye nakwinjira mu 10 bahatanira Guma Guma ku nshuro yayo ya karindwi, ni ikintu cyanshimishije cyane nk’uko nanjye nari ndi gukora koko nkeneye ko nagera kuri iriya ntera, byabaye byiza ko nayigezeho, ubu rero igisigaye ni uko nabasha gukora icyo Abanyarwanda bakeneye kumbonaho muri iri rushanwa.”
Yakomeje agira ati “icyo ngomba gukora ni ugushyira ingufu zanjye nyinshi muri performance (imyitwarire yo ku rubyiniro). Nkeneye ko iba nziza kurushaho cyane cyane bigendanye n’indirimbo mfite, mfite indirimbo abanyarwanda bakunze”.
Social Mula, wigeze kuviramo mu majonjora nawe yishimiye kugera kuri iyi ntera, ati “Nabyakiriye neza cyane kuko ntawe bitashimisha asanze ibyo yakoze hari ababishima kandi babifitemo ibihembo narishimye cyane rwose kuko numvaga nifuza kugera ikirenge mu cya bakuru banjye”.
Ku byerekeranye n’uko yiteguye iri rushanwa yavuze ko afite intwaro yitwaje zirimo umuziki ukunzwe ndetse n’imbaraga nyinshi mu kuririmba muzika y’umwimerere ndetse anavuga ko kuba agiyemo ubwa mbere nta bwoba bimuteye kuko afite ubunararibonye buhagije bushobora no kumuhesha gutwara igikombe.
Queen Cha wagiyemo asimbuye Charly na Nina basezeye mu irushanwa na we yatubwiye ko yishimiye cyane inkuru imubwira ko agiye ku rutonde rw’icumi bazitabira irushanwa, aho yagize ati “Byaranshimishije neza cyane. Sinavuga ko byari ibintu bidasanzwe cyane kuko n’ubundi nari mfite indi mishinga ya muzika nari mpugiyemo, sinavuga rero ko hari icyo byari byantwaye cyane. Bakimpamagara byabaye ibyishimo bikomeye kuri njye no ku bantu bakurikirana umuziki wanjye muri rusange.”
Uyu mwari ariko ngo nta kidasanzwe ajyanye mu irushanwa uretse we n’umuziki we gusa. Yagize ati “Sinavuga ngo njyanyeyo iki n’iki, ahubwo ngiyeyo njyewe ubwanjye, ngiye kuba nabasha kugirana ibihe byiza n’abafana banjye muri rusange. Nta bintu bidasanzwe nzakora ninjye n’umuziki wanjye gusa tuzigaragariza abafana nkoreshe imbaraga mu gutegura stage (urubyiniro) yanjye n’ibindi nk’ibyo.”
Ku ya 8 Werurwe 2017, nibwo aba bahanzi barimo Dream Boys, Active, Social Mula, Christopher, Bull Dogg, Danny Nanone, Mico The Best, Davis D, Oda Paccy, Charly na Nina maze ku ya 15 Werurwe, 2017 basinya amasezerano y’imikoranire hagati yabo n’abategura Guma Guma aho Queen Cha yahamagawe ndetse asinya nk’uwasimbuye Charly na Nina.


text:
Bishoboka ko ayo mahano abaho. Gusa yaba padili cg umubikira bose barakuze. Viol ni iki? Ese ni umubonano hagati y abantu bakuze, bafite ubwenge ndetse bazi ko gusambana ali icyaha? Ese gufata kungufu bigaragazwa n iki? Ese vatikani ifite ubuhe bushobozi bwo kubuza abantu bakuze bazi ibyo bikorera hagati yabo? Nimba ababikira bakorerwa viol, ninde wareze my nkiko mulibo? Goliath ibyo yandikaho kiliziya gatolika byose si ko biba alibyo. Kuki Goliath ifite dosiye za viols n ubwicanyi bubera hagati muli kiliziya itabujyana my nkiko?!! Ngirango raporo I vatikani irutwa n ikirego mu nkiko igihe habaye icyaha nkiko. Muzambalize kandi namwe mwilinde kuba imizindaro y ibidafatika.
revy - 5/09/2017 saa 17:43


text:
Ubwo umugabo yari amaze kunta akirongorera undi mugore, (dore ko ntari narasezeranye nawe mu Rukiko) yansigiye abana 4 kandi bakiri bato cyane. Icyo gihe nanjye nari mfite imyaka 30. Ubuzima ntabwo bwari bunyoroheye. Abagabo n'abasore nabo batangira kunyirukaho, harimo abashaka kunsambanya bitwaje ubukene ndimo,abandi nabo banyereka ko bankunze. Nibwo nashyize ubwenge ku gihe,ndasenga cyane ninjira mu Mana nihishamo.
Ubwo nibwo nahinduye icyerekezo ndireba ndeba n'abana banjye nsanga (...)
Kuba umwana agiye kwiga aba ku ishuri bwa mbere ( internat/boarding school) ni intambwe ikomeye ku mwana ndetse no ku muryango muri rusange.
Dore ibyo wakora kugira ngo ufashe umwana kubicamo neza : Mubiganire n'umwana : baza umwana uko ari kwiyumva mu marangamutima iyo atekereje kuba ku ishuri. Ashobora kuba abyishimiye cyangwa afite impungenge, ereka umwana ko ayo maranagmutima asanzwe ko n'abandi bana bashobora kuba ariyo bafite. Mubiganire kandi ufashe umwana kumva ibyiza byo kwiga (...)
Ibikenewe B’ Beteraves 3 nto zitogosheje B’ Imineke 3 minini B’ Oranges 2 B’ Pommes 3
Uko bikorwa Kata beterave mo udusate duto ukate n'imineke na pome Bishyire mu gisorori ukoreramo salade unyanyagizeho umutobe wa orange Bicuguse byivange Bishyire muri frigo bimaremo iminota 30 cyangwa ahantu hakonje Iyi salade yagufasha kongera amaraso nimba ufite icyo kibazo
pamela
Muri iyi minsi amapantalo ya kera ataratse hasi yongeye kugaruka. tugiye kubereka uburyo butandukanye wayambara :
1.wayambaza amakoti
2.wayambaza udupira tugufi
3.watebezamo
Iyo umukobwa ari mu mihango aba agomba kwitwararika guhera mu isuku kugera mu mirire ye. Nyamara abakobwa benshi ntibamenya ko hari igihe ahanini kuribwa bari mu mihango bishobora guterwa n' imirire yabo. Ngibi bimwe mu biryo ugomba kurya mu gihe uri mu mihango bikakurinda ububabare bukabije.
1. Amacunga: amacunga akungahaye kuri calicium igabanya ibyiyumviro by'umubabaro utunguranye ndetse n'ubwoba abakobwa benshi bagira iyo bari mumihango (anxiety) ikindi kandi icunga rikungahaye kuri (...)
Hari igihe biba ngombwa ko umubyeyi umwe arera umwana kubera impamvu zitandukanye ( kuba ababyeyi batarasezeranye, gutandukana, amashuri, akazi, gupfakara..), icyo gihe usigaye aba afite inshingano yo kurera neza abana asigaranye kugira ngo abarinde ibibazo by'igihe kizaza.
Bimwe mu bibazo umwana agira ugomba kwibandaho nkuko twabigejejweho na Kabanyana urera abuzukuru be kuva aho bapfushije mama wabo ni ukugira irungu no kwiheba nkuko yabisobanuye iyo hari umubyeyi umwana atabona (...)
Ibisuko bikoresheje meshi (mèches) bisa neza ariko kandi bisaba kwitabwaho cyane cyane ko hari abasukura bagasanga imisatsi yabo yacitse. Hari ibyo wakora rero kugirango ibisuko byawe bimere neza kandi ntibyangize n'imisatsi yawe. Bimwwe ni Ibi :
Mbere yo gusuka
Koga mu mutwe mbere yo gusuka byaba byiza kogamo k'umunsi utandukanye n' uwo uri bwisukisheho.
Gushyiramo vitamines y'imisatsi
Guhitamo abagusuka babikora neza : kwirinda abakurura umusatsi cyane kuko biwuviramo gucika, cyane (...)
Inkweto za bote (boots) ni inkweto zimenyerewe mu bihugu bikonja cyane bikagira urubura. Gusa muri iyi minsi no mu Rwanda zisigaye zambarwa. zigaragara rero ku myambaro y'abastari akenshi ndetse n'abakobwa bari mu kigero cy'ubugimbi. Abadamu bakuze bazambara baracyari bacye bacye. Muri iyi minsi mu gihe hakonje ushobora kuzambara. Izikunzwe kwambarwa na none inaha ni bote ngufi zirenze ikirenge gatoya. Dore uko wazijyanisha mu gihe wahisemo kuzambara.
Uburyo bwa mbere:wambaza imyenda (...)
Ibikenewe
Maracuja:5
Amazi atetse:ibikombe 2
Uko bikorwa
Zikate mo kabiri
Fata bimwe by'imbere ubishyire muri paswari cyangwa blender
Bisye cyane
Shyiramo amazi atetse
ubiyungurure
Bishyire muri frigo nimba uyifite cyangwa ahantu hakonje
Pamela
photo : google
Kimwe mu bintu bitera ibibazo cyane mu ngo yaba ku bagabo, cyangwa ku badamu, ni ugushaka kubaka urugo nk'abandi bantu. Ni byiza kugira urugo rw'ikitegererezo (Model), ariko hari ibintu byinshi umuntu agomba gutekerezaho mbere yo kwifuza ko mugenzi we amera nka runaka, cyangwa urugo rwe rube nk'urwa kanaka, kuko hari byinshi bibatandukanya. Dore bimwe muri byo
ihame ry'uko umuntu ari unique : nta muntu n'umwe ushobora kubona undi muntu basa ijana kw'ijana. Abahanga mu bumenyi bw'abantu (...)
Abantu benshi bazi ko disolva (dissolvant) ariyo yonyine ikuraho vernis nyamara ushobora gukoresha ubundi buryo bwo guhanagura vernis.
Uburyo bwa mbere : gukoresha alcohol
Fata agatambaro cyangwa ipamba usukeho alcohol ubundi uhanangure paka vernis ivuyeho.
Uburyo bwa kabiri : gukoresha vernis
fata vernis uyishyire hejuru y] ishaje ubundi uhita uhanagura bivaho neza cyane
Uburyo bwa gatatu : umutobe w'indimu
fata umutobe w'indimu ushyire ku ipamba cyangwa agatambaro ubundi uhanaguze (...)
Ibikenewe
Ibitoki:5
Amavuta : menshi watekesha ifiriti
Igitunguru:1
Umunyu:akayiko 1
Uko bikorwa
Hata ibitoki neza
Bisature mo 2
Shyira amavuta mu isafuriya cyangwa ipanu
Yareke ashye neza
Shyiramo ibitoki
bireke bihindure ibara
Byarure
Katiramo bya bitunguru kugirango bihumure ushyiremo n'umunyu
Ibi bitoki wabirisha isosi y'inyama cyangwa ubwoko bw'imboga ukunda
pamela
photo : (...)
Iyi model igizwe n'ikote ndetse n'ijipo bigufi kandi bidoze (kuri taille) ku rugero rwa nyirabyo. Bidoze mu gitamabaro gikomeye ariko kitaremereye. Gifite ibara rya bleu turquoise ikaba inavanzemo n'andi mabara ya beige ku ijosi kumusozo w'ikote ndetse n'ijipo murwego rwo kurushaho kuyiha umwihariko no kuyiha isura inogeye ijisho.
Iki gitamabaro kandi kigira umwihariko w'uko ari umwambaro wakwambara haba hashyushe kuko kidakurura izuba, cyangwa se hakonje bikakurinda ubukonje kuko gikomeye. (...)
Mu gihe ikirere cyahindutse hatangiye gukonja, hagwa imvura nyinshi n'imbeho, abantu bahindura imyambarire bakifubika cyane, bigatuma hari ibice bimwe by'umubiri bitangira kumirana kubera ko amavuta ahita avaho bitewe n'imyenda ifashe.
Dore mu byo wakora kugirango uruhu rwawe utangirika cyane :
Gusuzumisha uruhu rwawe : icya mbere biba byiza iyo ugiye kureba muganga w' uruhu(dermatologist) cyangwa undi ubizobereyemo akagufasha kumenya uruhu rwawe uko rumeze na mavuta wakwisiga ajyanye n] (...)
Ibikoresho:
Ifu y'ubunyobwa BΌ kg
Inyanya 3
intoryi 4
umunyu
Uko bikorwa:
Ronga intoryi uzikatemo kabiri cyangwa kane uzitogose mu mazi
Sukamo inyanya bitogotane
Toba ifu y'ubunyobwa usukemo
Shyiramo umunyu ucanire mu minota 30 kugirango ubunyobwa bushye neza
Gracieuse
photo: google
Hari Amashuri menshi atangira mu kwa mbere Ku mwana uiye gutangira ishuri rero ni impinduka ikomeye cyane iba igomba gutegurwa kugira ngo bizamworohere.Uyu munsi twabateguriye ibintu byabafasha kumenyereza umwana ishuri bitamugoye.
Ibi ni bimwe mu byo wakora uri kumutegura: 1. Ni byiza ko nk'amezi abiri cyangwa atatu mbere yuko umwana atangira ishuri, umubyeyi atangira kumuganiriza ibyerekeranye n'ishuri azajyaho. Ukamubwira ibyiza azahasanga ariko utamubeshya kuko iyo umubeshye yahagera (...)
Inyama ya filet ni inyama y'iroti ariko yo iba yorosshye cyane ku buryo itekwa mu gihe gito ikab irahiye. Ushobora akuyitekana n'imboga ikavamo ifunguro ryiza, riryoshye kandi rifite intungamubiri.
Dore uko wategura iryo funguro Ibikoresho
Igitunguru 1
Karoti 1
Broccoli 1
Igitunguru cyo puwaro ugakata hamwe h'umweru gusa ntugeza ku cyatsi
Soy sauce ya light ibiyiko 2,5( iba irimo umunyu mwinshi cyane)
Soy sauce ya dark ubiyiko 2 ( nta munyu ubamo kab ariyo mpamvu ari byiza (...)
Ibikoresho bikoreshwa mu gukora maquillage bigira igihe bigomba gukoreshwa hanyuma bigasimbuzwa ibindi hatitawe ku kureba ko byashize. Twatoranyije bimwe mu bikunze gukoreshwa bikaba bigira igihe bigomba kumara bikoreshwa iyo byamaze gufungurwa n'ubwo itariki yanditse inyuma y'igihe bizapfira yaba itaragera.
1.Rouge à lèvres cyangwa Lipstick : igomba gukoreshwa hagati y'amezi 12 kugeza 18 guhera igihe ifunguriwe.
2. Mascara yo igomba gukoreshwa hagati y'amezi 3 na 4 ifunguwe.
3. Fond de (...)
Mwiriwe abakunzi ba agasaro ndashaka nanjye mungire inama
Ndi umu mama maze umwaka n'amezi 6 nkoze ubukwe. Ikibazo mfite umugabo wanjye ntaba ashaka ko abacuti banjye baza kunsura.
Maze amezi ane mbyaye murumva ko gusurwa ntaho nabihungira iyo hagize uza kunsura arantonganya ngo ni njye uba wabahamagaye ngo baze bansure kandi siko bigenda.
Ejobundi rero hari umucuti wanjye waje kunsura none umugabo yararakaye ntakimvugisha niyo avuye ku kazi ahita ajya muri chambre nta no gusuhuza (...)
Ibikoresho :
Ibitonore 1/2kg
Imiteja wafata n'ikiganza ivanyeho imigozi ikasemo duto
Karoti 2 wakazemo uduce duto
Igitunguru cy'umweru
Amavuta ya beurre/butter
Uko bikorwa
Togosa ibitonore bishye neza
Mu yindi safuriya togosa imiteja ivanze na karoti
Fata ipanu ushyireho amavuta ya beurre/butter
Namara gushyuha, shyiramo igitungu cy'umweru,
Sukamo ya miteja na karoti uvange gato ushyiremo na bya bitonore.
Vanga neza hashire nk'iminota 3 ubitegure bigishyushye nk'imboga. (...)


text:
Mu Rwunge rw’Amashuri rwa St Joseph Muhato mu Karere ka rubavu, abana baratabaza ko bicirwa n’inzara mu kigo bakangirwa kujya kurya mu ngo zabo kuko ngo batishyuye amafaranga yo kurya mu kigo.
Muri iri shuri riherereye mu Murenge wa Gisenyi, Akagali ka Mbugangali, ngo iyo amasaha yo gufata amafunguro ageze bamwe mu bana baryigamo babuzwa gusohoka ikigo, imiryango igafungwa kugira ngo batajya gufatira amafunguro iwabo.
Aba bana bavuga ko baba bategetswe kuguma mu kigo kugeza ku mugoroba, bo bakavuga ko babangamirwa no gusabwa kwishyura amafaranga yo kurya kandi baturiye ishuri, akenshi ngo n’ayo mafaranga nta n’ayo baba bafite.
Umwe utifuje ko amazina ye tuyatangaza yagize ati “Kuba hari abanyeshuri batanga amafaranga yo kurya ku ishuri (school feeding) abandi ntibayitange usanga ari ikibazo kidukomereye kuko usanga nyuma ya saa sita turi gusinzirira mu ishuri ntitwige neza kuko inzara iba itumereye nabi mu gihe bagenzi bacu bo baba bariye biga nta kibazo”
Akomeza agira ati “Ubuyobozi bw’ikigo buza mu ishuri bukareba abishyuye akaba ari bo barya twe twicaye hanze ubundi bamara kurya tugasubira mu ishuri, kandi ntabwo umuntu wariye n’uwabwiriwe bashobora kwiga kimwe.”
Na ho Bizimana Peter yagize ati “Abantu ntibanganya ubushobozi, hari umuntu uhita abona amafaranga yo kwishyura undi ntahite ayabona, nka njye ngira ikibazo kuko ndwara igifu iyo saa sita ntariye ndarwara kandi mu rugo ni hafi ariko ntibashobora kunyemerera kujya kuryayo saa sita ahubwo badukingirana mu kigo”
Umuyobozi w’iri shuri Nkezabera Simon avuga ko kuba bafungirana abana mu kigo ari gahunda ya Leta y’uko abana bose bagomba gufatira ifunguro mu ku ishuri.
Yabwiye ikinyamakuru Izuba Rirashe ati “Dukurikije gahunda ya Leta abana bose bagomba gufungurira mu kigo mu gihe cya saa sita, uretse ko hari abana bemererwa gusohoka, abandikiwe icyemezo na dogiteri ko bafite uburwayi bwihariye ku buryo badashobora ibyo kurya by’ahangaha ndetse n’abafite ibyemezo by’inzego z’ibanze ko batishoboye.”
Uyu muyobozi avuga ko abaguma mu kigo ntibajye gufata ifunguro akenshi usanga ari abana iwabo baba barahaye amafaranga yo kwishyura bakayarya bityo ko batagomba kubaha uburenganzira bwo gusohoka ikigo ngo bajye kurya iwabo.
Gahunda yo gufatira amafunguro ku ishuri ku banyeshuri ni gahunda ya Leta yatanze umusaruro hamwe na hamwe mu gihugu ahandi igonga urukuta.
Hari abavuga ko batagakwiye gutegekwa gufatira amafunguro ku ishuri kandi baturiye ibigo; ababyeyi b’abakene bakavuga ko hari n’ubwo baba babuze amafaranga yo guhaha ibyo kurya mu rugo nkanswe kwishyurira umwana ibiryo byo ku ishuri.


text:
Nyuma y’ uko Matabaro Jean Marie Vianney wari Umunyamabanga Nshingwabikorwa w’ Umujyi wa Kigali asezeye mu mirimo ye ku mpamvu ze bwite, Eng. Didier Sagashya yatsindiye uyu mwanya mu kizamini cy’akazi akaba arindiriye ko Inama Njyanama y’Umujyi wa Kigali imwemeza nk’uko mategeko abiteganya.
Eng Sagatwa ufite amahirwe menshi yo kuba Umunyabanga Nshingwabikorwa w’ Umujyi wa Kigali yari Umuyobozi w’Ikigo Gishinzwe Imiture mu Rwanda.
Taliki 6 Gashyantare nibwo Matabaro wari Umunyamabanga Nshingwabikowa w’Umujyi wa Kigali ashyikirije Inama Njyanama y’ Umujyi wa Kigali ibaruwa avuga ko kunera impamvu ze bwite asezeye ku kazi. Uyu mwanya yari awuriho kuva muri 2010.
Eng Didier Sagashya yagize amanota 41,8% mu kizami cyo kuvuga (Interview) yose hamwe agira 83,6%. Mu gihe uwitwa Rubunda Emmables yagize 32,1% mu kizami cyo kuvuga yose hamwe akagira 64, 20%.
Nta mezi abiri arashira, Umujyi wa Kigali umaze kubona abayobozi batatu bashya basimbura abari basanzwe ari abayobozi bawo barimo abahawe indi mirimo n’ umwe wasezeye ku mirimo ye ku mpamvu yavuze ko ari ize bwite.
Tariki 20 Ukuboza 2016, Madame Muhongerwa Patricia yatorewe kuba Umuyobozi w’ umujyi wa Kigali wungirije ushinzwe imibereho y’ abaturage. Muhongerwa yasimbuye Judith Kazayire wahinduriwe imirimo mu Ugushyingo 2016 akagirwa Guverineri w’ Intara y’ Iburasirazuba.
Kuri uyu wa Gatanu tariki 17 Gashyantare 2017, Pascal Nyamulinda yatorewe kuba umuyobozi mushya w’ Umujyi wa Kigali. Yasimbuye Mme Mukaruliza Monique wagizwe Ambasaderi w’ u Rwanda mu gihugu cya Zambia.
Kuri aba hiyongera na Eng. Didier Sagashya urindiriye ko Inama Njyanama imwemeza nk’Umunyamabanga Nshingwabikorwa nyuma yo gutsinda ikizamini cy’akazi.
Muhongerwa Patricia arahirira inshingano nshya yatorewe tariki 20/ 12/2016
Nyamulinda Pascal, Meya mushya w’ Umujyi wa Kigali
Eng. Sagashya urindiriye ko Inama Njyanama imwemeza


text:
Mu bakurikirana imyidagaduro mu Rwanda ntawe ushidikanya ko iyahoze ari Kaminuza Nkuru y’u Rwanda (NUR) mu bihe byahise yari iyoboye imyidagaduro mu gihugu ikanafatwa nk’igicumbi cy’umuco aho buri muhanzi yifuzaga gutaramira.
Ni byinshi bigaragaza ko iyi kaminuza yagiye itangaho urugero abandi bareberaho, dore ko nko kuva mu myaka ya 2006 itangiye igikorwa cyo gutora Nyampinga, byahise bibera urugero abandi.
Ku ruhande rw’imyidagaduro na muzika, usibye kuba bamwe mu byamamare by’iki gihe baranyuze muri iyi kaminuza, n’abahanzi babaga mu mujyi wa Kigali bifuzaga gutaramira mu nzu mberabyombi ya kaminuza (Auditorium), ndetse hari n’abavugaga ko iyo abanyeshuri bo muri kaminuza batakwishimiye wabataramiye wagombaga kumenya ko ugifite urugendo rurerure mu buhanzi bwawe.
Miss Jojo, Frankie Joe, Tom Close, Mike Karangwa, Platini wo muri Dream Boyz, Rozy, Ally Soudy, Humble Gizzo wo muri Urban Boyz, Master Fire, Salus Populi n’abandi benshi banyuze muri iyi kaminuza.
Ahanini kubera Radio Salus yari igezweho cyane kandi yakururaga urubyiruko yagize uruhare runini mu kuzamura benshi muri aba banyamuziki dore ko no kubera ikiganiro cyayo cyitwa Salus Relax byatumye havuka gahunda yo gutanga ibihembo ku bahanzi bitwaye neza kurusha abandi mu Rwanda bizwi nka Salax Awards.
Kuri ubu umurindi w’ibitaramo byaberaga i Huye waragabanutse ku buryo bugaragarira abakurikirana imyidagaduro mu Rwanda, usibye ko atari ho honyine mu Rwanda kuko ubu benshi basigaye bategura ibitaramo bisanga ari bo bonyine cyangwa bikitabirwa n’abo batumiye gusa.
Urubuga izubarirashe.rw rwakusanyirije abasomyi barwo amwe mu mafoto yibutsa uko bimwe mu bitaramo byaberaga mu yahoze ari Kaminuza Nkuru y’u Rwanda byabaga byifashe ndetse akerekana uko bamwe mu bahanzi bazaga kuhataramira bari bameze muri icyo gihe.


text:
ISOMO RYA MBERE
Igitabo cy’Ibyakozwe n’Intumwa ( Intu 4, 23-31)
23Petero na Yohani bamaze kurekurwa basanga bagenzi babo, babatekerereza ibyo abatware b’abaherezabitambo n’abakuru b’umuryango bababwiye. 24Ngo bamare kubyumva, bose hamwe n’umutima umwe basenga Imana bagira bati «Nyagasani, ni wowe waremye ijuru n’isi, inyanja n’ibiyirimo byose ; 25ni wowe kandi ku bwa Roho Mutagatifu wavugiye mu munwa w’umukurambere wacu Dawudi, umugaragu wawe uti ‘Ni iki giteye amahanga gusakazaka, n’imiryango gutekereza ibidafite umumaro ? 26Abami b’isi barahagurutse n’abatware barakorana, kugira ngo barwanye Nyagasani n’Uwo yisigiye amavuta y’ubutore.’ 27Ni ukuri rwose, Herodi na Ponsiyo Pilato kumwe n’amahanga yose n’imiryango yose ya Israheli, bakoraniye muri uyu mugi kugira ngo barwanye Yezu, umugaragu wawe mutagatifu, uwo wisigiye amavuta y’ubutore. 28Barangiza batyo imigambi yawe yose wari waragennye kuva kera, ku bw’ububasha bwawe n’ubushake bwawe. 29None rero Nyagasani, witegereze ibyo badukangisha byose, maze uhe abagaragu bawe kuvuga ijambo ryawe bashize amanga. 30Urambure ikiganza cyawe maze indwara zikizwe, haboneke ibimenyetso n’ibitangaza mu izina rya Yezu, umugaragu wawe mutagatifu. » 31Nuko ngo bamare gusenga, aho bari bateraniye hahinda umushyitsi; bose buzura Roho Mutagatifu, maze bamamaza ijambo ry’Imana bashize amanga.
ZABURI (Zab 2, 1-3, 4-6, 7bc-9)
Inyik/ Hahirwa abahungira kuri Uhoraho bose.
Cyangwa : Alleluya.
Ni iki gituma amahanga asakabaka,
n’imiryango ikajujura ibitagira shinge ?
Abami b’isi bahagurukiye icyarimwe,
n’abatware bishyira hamwe ngo barwanye Uhoraho n’lntore ye,
bati « Nimucyo ducagagure ingoyi badushyizeho,
tunage kure iminyururu batubohesheje !»
Utetse ijabiro mu ijuru we arabaseka,
Uhoraho abaha urw’amenyo.
Nuko ababwirana uburakari,
ubukare bwe burabakangaranya,
ati « Ni jye wiyimikiye umwami,
kuri Siyoni, umusozi wanjye mutagatifu !»
Yarambwiye ati « Uri umwana wanjye,
jyewe uyu munsi nakwibyariye !
Binsabe, maze nguhe amahanga abe umunani wawe,
n’impera z’isi zibe ubukonde bwawe.
Uzabamenaguza inkoni y’icyuma,
ubajanjagure nk’urwabya rw’umubumbyi.
IBANGONDIRIMBO RIBANZIRIZA IVANJILI (Kol 3,1)
Alleluya Alleluya.
Mwazukanye na Kristu,
nimuharanire ibyo mu ijuru aho Kristu ari,
yicaye iburyo bw’Imana.
Alleluya.
IVANJILI
+ Yohani (Yh 3, 1-8)
Muri icyo gihe, 1mu Bafarizayi hari umugabo witwaga Nikodemu, akaba umwe mu Bayahudi b’abategetsi. 2Nuko aza nijoro asanga Yezu, aramubwira ati “Rabbi, tuzi ko uri umwigisha waturutse ku Mana ; kuko nta muntu washobora gutanga ibimenyetso nk’ibyo werekana, atari kumwe n’lmana.” 3Yezu aramusubiza ati « Ndakubwira ukuri koko : nta muntu n’umwe ushobora kubona Ingoma y’Imana, atavutse ubwa kabiri.» 4Nikodemu aramubwira ati « Umuntu ashobora ate kuvuka kandi ashaje ? Yashobora se gusubira mu nda ya nyina ngo yongere avuke?» 5Yezu aramusubiza ati « Ndakubwira ukuri koko : umuntu atavutse ku bw’amazi no ku bwa Roho, ntashobora kwinjira mu Ngoma y’Imana. 6Icyavutse ku mubiri kiba ari umubiri, n’icyavutse kuri Roho kikaba roho. 7Ntutangazwe n’uko nkubwiye ngo ugomba kongera kuvuka ubwa kabiri. 8Umuyaga uhuha werekeza aho ushaka, ukawumva uhuha, ariko ntumenye aho uturuka cyangwa aho werekeza; nguko uko bimerera umuntu wese wavutse kuri Roho.


text:
ihuriro ry’abafatanyabikorwa mu karere ka Rulindo JADF ,bahuriye mu nama yabahuje n’ubuyobozi bw’aka karere.
Kuri uyu wa kane tariki ya 21/3/2013, ihuriro ry’abafatanyabikorwa mu karere ka Rulindo JADF n’ubuyobozi bwako  bahuye ngo barebera hamwe ibyagezweho mu mihigo bahize umwaka ushize wa 2012, n’ibitagenda neza kugira ngo barebere hamwe icyakorwa kugira ngo ubufatanye buri hagati y’ubuyobozi n’abafatanyabikorwa, burusheho gutanga umusaruro ugaragara,hibandwa ku buhinzi n’ubworozi.
Impanvu ngo hazibandwa kuri iyi mihigo cyane ni uko aka karere gaherereye mu cyaro,igice kinini cy’abaturage bakagize kikaba kigizwe n’abahinzi borozi. Bityo ngo intego y’abafatanyabikorwa akaba ari ukuzamura iterambere ry’abaturage.
Nk’uko abayobozi b’imirenge bagiye babisaba muri iyi nama ,ngo basanga ubufatanye bwiza n’abafatanyabikorwa bukwiye kumanuka bukegera abaturage mu mirenge, bityo abagenerwabikorwa nabo bakarushaho kwiyunva mu bibakorerwa.
Umunyabanga nshingwabikorwa w’umurenge wa Rukozo, Ferdinand Musabyimana,
yagize atiâ€Jye mbona abafatanyabikorwa baba bakwiye kumanuka bakegera imirenge kurusha uko begera ubuyobozi bw’akarere. Iyo baje bagahura n’abagenerwabikorwa mu mirenge bituma ibibakorerwa barushaho kubigira ibyabo, bityo nabo bakaba babigiramo uruhare.â€
Ubuyobozi bw’akarere muri iyi nama bwari buhagarariwe n’umuyobozi wungirije ushinzwe iterambere ry’ubukungu Murindwa Prosper, akaba na vice president w’ihuriro ry’abafatanyabikorwa muri aka karere JADF, yashimiye abafatanyabikorwa b’akarere ka Rulindo.
Yagize ati â€Kuba akarere ka Rulindo kabasha kwegukana imyanya myiza no kwesa imihigo ku rwego rushimishije ,tubikesha ubufatanye bwanyu n’inkunga mudahwema kutugaragariza. Natwe tubijeje gukomeza kubashyikira no kubafasha mu byo muzakenera byose mu karere duhagarariyeâ€
Uyu muyobozi kandi nawe ngo asanga abafatanyabikorwa b’akarere ,bakwiye kujya barushaho kwegera ubuyobozi bw’imirenge mu rwego rwo kwegera abagenerwabikorwa babo.
Ikindi yasabye abafatanyabikorwa ,ngo ni ukutirundira hamwe mu gikorwa runaka,aho usanga umurenge umwe ushobora kuba ufite nk’abafatanyabikorwa barenge batatu kandi bari mu bikorwa byenda gusa.
Aha umuyobozi wungirije ushinzwe ubukungu akaba yabasobanuriye uburyo iyo birunze hamwe bituma umutungo wangirika kandi wakagombye gukoreshwa muri byinshi bitandukanye bifitiye igihugu n’abaturage akamaro.
Muri iyi nama ubuyobozi bw’akarere bukaba bwasabye abafatanyabikorwa kurushaho gushyira ingufu mu gufasha akarere kubonera abarimu amacumbi,ngo ari umwe mu mihigo kahize usa n’aho utarajya mu bikorwa.


text:
INGINGO YO KU GIFUBIKO | IMPAMVU DUKENEYE IMANA
Impamvu dukeneye Imana
Abahanga mu kuvura indwara zo mu mutwe bavuga ko kugira ngo umuntu agire ibyishimo nyakuri, akeneye ibintu by’umwuka. Ibyo bigaragazwa n’uko abantu baba bifuza kugira intego mu buzima, cyangwa gukorera umuntu ukomeye kubarusha. Kugira ngo bamwe babigereho, bamara igihe bita ku bidukikije, bakora iby’ubugeni, umuzika n’ibindi kugira ngo bagire ibyishimo. Nyamara abenshi mu bakora ibyo ntibanyurwa cyangwa ngo bagire ibyishimo birambye.
Imana yifuza ko tugira ibyishimo ubu n’iteka ryose
Abasomyi ba Bibiliya ntibatangazwa n’uko abantu bavukana icyifuzo cyo kumenya iby’Imana. Ibice bibanza byo mu gitabo cy’Intangiriro bigaragaza ko Imana imaze kurema umugabo n’umugore ba mbere yavuganaga na bo buri gihe, ibyo bigatuma bagirana imishyikirano na yo (Intangiriro 3:8-10). Imana ntiyaremeye abantu kubaho batayobowe na yo. Bakeneye gushyikirana n’Umuremyi wabo, kandi ibyo Bibiliya ibigarukaho kenshi.
Urugero, Yesu yaravuze ati “hahirwa abazi ko bakeneye ibintu byo mu buryo bw’umwuka” (Matayo 5:3). Ayo magambo agaragaza ko ibanga ryo kugira ibyishimo no kunyurwa mu buzima, ari uguhaza icyifuzo tuvukana cyo kumenya Imana. Twabigeraho dute? Yesu yagaragaje uko twabigeraho, agira ati “umuntu ntatungwa n’ibyokurya gusa, ahubwo atungwa n’ijambo ryose riva mu kanwa ka Yehova” (Matayo 4:4). None se amagambo ava mu kanwa k’Imana, ni ukuvuga ibitekerezo byayo n’amabwiriza yayo aboneka muri Bibiliya, byadufasha bite kugira ibyishimo n’imibereho ifite intego? Reka dusuzume ibintu bitatu by’ingenzi dukeneye kugira ngo tubigereho.
Dukeneye ubuyobozi bwiza
Muri iki gihe, hari abantu benshi b’impuguke n’inzobere mu gutanga inama mu by’imibanire, imibereho yo mu muryango, gukemura amakimbirane, kugira intego mu buzima, ibyishimo n’urukundo. Ariko se hari undi ushobora gutanga inama zihuje n’ubwenge kandi zishyize mu gaciro muri ibyo byose, uretse Umuremyi w’abantu, ari we Yehova Imana?
Urugero: iyo uguze igikoresho gishya, urugero nk’icyuma gifotora cyangwa orudinateri, uba witeze ko kigomba kuba kiri kumwe n’agatabo karimo amabwiriza y’uko gikoreshwa, kandi iyo ukibonye kiragushimisha. Bibiliya yagereranywa n’ako gatabo karimo amabwiriza. Ni igitabo Imana yahaye abantu, kugira ngo kibayobore mu mibereho yabo, kuko ari yo yabaremye. Uwanditse icyo gitabo yagaragaje icyo abantu bagomba gukora kugira ngo bagire imibereho myiza.
Kimwe n’ikindi gitabo icyo ari cyo cyose kirimo amabwiriza yanditse neza, Bibiliya ibuza abasomyi bayo gukora ibikorwa bishobora kwangiza ubuzima bwabo. Inama duhabwa n’abandi zishobora gusa nk’aho ari zo zoroshye, cyangwa zitunogeye. Ariko se ntibyaba byiza twibutse ko nidukurikiza amabwiriza y’Umuremyi, ari bwo tuzagira imibereho myiza kandi tukirinda ibibazo?
“Jyewe Yehova ndi Imana yawe. Ni jye ukwigisha ibikugirira umumaro, nkakunyuza mu nzira ukwiriye kunyuramo. Iyaba gusa witonderaga amategeko yanjye! Icyo gihe amahoro yawe yamera nk’uruzi, no gukiranuka kwawe kukamera nk’imiraba y’inyanja.”—Yesaya 48:17, 18.
Icyakora nubwo Yehova Imana aduha amabwiriza n’ubuyobozi, ntaduhatira kubikurikiza. Ahubwo kubera ko adukunda kandi akaba yifuza kudufasha, aratubwira ati “jyewe Yehova ndi Imana yawe. Ni jye ukwigisha ibikugirira umumaro, nkakunyuza mu nzira ukwiriye kunyuramo. Iyaba gusa witonderaga amategeko yanjye! Icyo gihe amahoro yawe yamera nk’uruzi, no gukiranuka kwawe kukamera nk’imiraba y’inyanja” (Yesaya 48:17, 18). Muri make, nitwumvira ubuyobozi buturuka ku Mana, tuzabaho neza. Mu yandi magambo, kugira ngo tubeho neza kandi tugire imibereho irangwa n’ibyishimo, dukeneye kumvira Imana.
Dukeneye ibisubizo by’ibibazo twibaza
Hari abavuga ko badakeneye Imana. Ibyo babiterwa n’uko bahura n’ibibazo byinshi bikomeye bumva ko batagombye guhura na byo, Imana yuje urukundo iramutse iriho. Urugero, bashobora kwibaza bati “kuki abantu beza bahura n’imibabaro? Kuki impinja zivukana ubumuga, kandi nta ruhare zabigizemo? Kuki isi yuzuyemo akarengane?” Nta wahakana ko ibyo bibazo bikomeye, kandi ko kubona ibisubizo byabyo bishobora gutuma dutuza. Ariko aho kugira ngo twumve ko Imana ari yo nyirabayazana w’ibibazo duhura na byo, reka dusuzume icyo Ijambo ryayo Bibiliya rivuga kuri iyo ngingo.
Mu gice cya gatatu cy’igitabo cy’Intangiriro, havugwamo inkuru ya Satani wiyoberanyije akavugira mu nzoka, maze akagerageza gutuma umugabo n’umugore ba mbere basuzugura itegeko Yehova Imana yari yarabahaye ryo kutarya ku giti kimenyesha icyiza n’ikibi. Satani yabwiye Eva ati “gupfa ko ntimuzapfa, kuko Imana izi ko umunsi mwaziriye, amaso yanyu azahumuka mukamera nk’Imana, mukamenya icyiza n’ikibi.”—Intangiriro 2:16, 17; 3:4, 5.
Igihe Satani yavugaga ayo magambo, yumvikanishije ko Imana ari umubeshyi kandi ko ubutegetsi bwayo budakiranuka. Satani yavuze ko iyo abantu bamwumvira, ari bwo bari kugira imibereho myiza kurushaho. Ibyo bibazo byari gukemuka bite? Yehova yahisemo kureka hagashira igihe kugira ngo abantu bose bashobore kwigenzurira, barebe niba ibyo Imana iregwa ari ukuri cyangwa ikinyoma. Ni nk’aho Imana yahaye Satani n’abambari be uburyo bwo kugaragaza niba koko abantu bashobora kugira imibereho myiza batayobowe n’Imana.
Utekereza ko igisubizo cy’ibirego Satani yazamuye ari ikihe? Ese koko abantu bashobora kugira imibereho myiza kandi bakiyobora Imana itabibafashijemo? Imibabaro, akarengane, indwara, urupfu, ubugizi bwa nabi, guta umuco, intambara, jenoside n’ibindi byago byinshi byibasiye abantu mu gihe cy’imyaka myinshi, ni gihamya idasubirwaho y’uko nta cyo abantu bagezeho igihe bageragezaga kwiyobora batisunze Imana. Bibiliya igaragaza ko Imana atari yo nyirabayazana w’ibibazo abantu bahura na byo. Igaragaza impamvu nyayo ibitera, igira iti “umuntu yagiye ategeka undi amugirira nabi.”—Umubwiriza 8:9.
Dukurikije ibyo tumaze kubona, dukeneye rwose kwegera Imana kugira ngo tubone ibisubizo by’ibibazo bibuza abantu amahwemo n’uko bizakemuka. Imana izabikemura ite?
Dukeneye ko Imana ibidufashamo
Abantu bamaze igihe bifuza kuvanirwaho indwara, gusaza n’urupfu. Bamaze igihe kirekire cyane bakoresha imbaraga nyinshi n’amafaranga menshi kugira ngo babivaneho, ariko nta cyo bagezeho. Hari abibwiraga ko hari imiti, ibiribwa n’amazi byihariye byatuma babaho iteka cyangwa bagakomeza kugira itoto, cyangwa bakibwira ko gutura ahantu runaka hihariye byabibafashamo. Nyamara baje gusanga bibeshya.
Imana yifuza ko abantu babaho neza kandi bishimye. Uwo ni wo wari umugambi wayo igihe yaremaga abantu, kandi ntiwibagiranye (Intangiriro 1:27, 28; Yesaya 45:18). Yehova Imana atwizeza ko ibyo agambirira gukora byose bizasohora nta kabuza (Yesaya 55:10, 11). Bibiliya itubwira iby’isezerano ry’Imana ryo gusubizaho paradizo umugabo n’umugore ba mbere batakaje. Mu gitabo cya nyuma cya Bibiliya, hari amagambo agira ati ‘[Yehova Imana] azahanagura amarira yose ku maso yabo, kandi urupfu ntiruzabaho ukundi, kandi kuboroga cyangwa gutaka cyangwa kubabara ntibizabaho ukundi. Ibya kera byavuyeho’ (Ibyahishuwe 21:4). Imana izasohoza ite iryo sezerano rihebuje, kandi se twakora iki kugira ngo tuzabone ibivugwa muri iryo sezerano?
Umwana w’Imana Yesu Kristo, yigishije abigishwa be gusenga basaba ko ibyo Imana ishaka bikorwa. Abantu benshi bazi iby’iryo sengesho bamwe bita Isengesho ry’Umwami, kandi hari abarisubiramo kenshi. Rigira riti “Data uri mu ijuru, izina ryawe niryezwe. Ubwami bwawe nibuze. Ibyo ushaka bikorwe mu isi nk’uko bikorwa mu ijuru” (Matayo 6:9, 10). Koko rero, Ubwami bw’Imana ni bwo Yehova Imana azakoresha kugira ngo avaneho ibibi byose byatewe n’ubutegetsi bw’abantu, maze ashyireho isi irangwa no gukiranuka yadusezeranyije (Daniyeli 2:44; 2 Petero 3:13). * Twakora iki kugira ngo tuzabone imigisha ivugwa muri iryo sezerano ry’Imana?
Yesu Kristo yavuze intambwe yoroheje tugomba gutera kugira ngo tuzabone iyo migisha. Yagize ati “ubu ni bwo buzima bw’iteka: bitoze kukumenya, wowe Mana y’ukuri yonyine, bamenye n’uwo watumye, ari we Yesu Kristo” (Yohana 17:3). Rwose Imana ibidufashijemo, dushobora kuzagira ubuzima bw’iteka mu isi nshya yadusezeranyije. Ibyo byiringiro bigaragaza neza indi mpamvu yagombye gutuma ushakisha igisubizo cya cya kibazo kigira kiti “ese dukeneye Imana?”
Iki ni cyo gihe cyo gutekereza ku byerekeye Imana
Ibyo byiringiro intumwa Pawulo yabigejeje ku bantu bo muri Areyopago, cyangwa ku gasozi ka Mars mu mugi wa Atene, ubu hakaba hashize imyaka igera ku bihumbi bibiri. Yabwiye Abanyatene bafataga ibintu uko babyumva ati “[Imana] iha abantu bose ubuzima no guhumeka n’ibintu byose. Ni yo ituma tugira ubuzima, tukagenda kandi tukaba turiho, nk’uko bamwe mu basizi banyu babivuze bati ‘kuko natwe turi urubyaro rwayo.’”—Ibyakozwe 17:25, 28.
Ibyo Pawulo yabwiye Abanyatene na n’ubu biracyari ukuri. Umuremyi wacu ni we dukesha umwuka duhumeka, ibyokurya n’amazi. Ntidushobora kubaho tudafite ibyo bintu byiza Imana yaduhaye ngo bidutunge. None se kuki Imana yakomeje guha abantu bose ibyo bintu, baba abayemera ndetse n’abatayemera? Pawulo yavuze ko ari ‘ukugira ngo bashake Imana, ndetse bakabakabe bayishaka, kandi mu by’ukuri bayibone, kuko ubundi itari kure y’umuntu wese muri twe.’—Ibyakozwe 17:27.
Ese waba wifuza kumenya Imana kurushaho, ugasobanukirwa neza umugambi wayo n’inama itanga zagufasha kubaho neza, ubu n’iteka ryose? Niba ubyifuza, byaba byiza uvuganye n’umuntu waguhaye iyi gazeti cyangwa ukandikira abanditsi bayo. Rwose bazishimira kugufasha!
^ par. 20 Niba wifuza ibindi bisobanuro ku birebana n’uko Ubwami bw’Imana buzatuma ibyo ishaka bikorwa ku isi, reba igice cya 8 mu gitabo Ni iki mu by’ukuri Bibiliya yigisha?, cyanditswe n’Abahamya ba Yehova, kikaba kiboneka no kuri www.jw.org/rw.


text:
INKURU YA 39
Inkoni ya Aroni irabya
REBA izo ndabyo n’imbuto z’indozi zihishije byameze kuri iyo nkoni. Iyo nkoni ni iya Aroni. Izo ndabyo n’imbuto byameze kuri iyo nkoni ya Aroni mu ijoro rimwe gusa! Reka turebe impamvu.
Icyo gihe Abisirayeli bari bamaze igihe runaka bazerera mu butayu. Muri bo harimo abantu bumvaga ko Mose atagombaga kuba umuyobozi wabo, cyangwa ngo Aroni abe umutambyi mukuru. Kora yari umwe mu bari bafite bene iyo mitekerereze, ndetse na Datani, Abiramu hamwe n’abatware bo muri rubanda bageraga kuri 250. Umunsi umwe, abo bose basanga Mose baramubwira bati ‘kuki wishyira hejuru yacu?’
Mose abwira Kora na bagenzi be ati ‘ejo mu gitondo muzafate ibyotero mubishyiremo imibavu. Hanyuma, muzaze ku buturo bwa Yehova. Tuzareba uwo Yehova azatoranya.’
Bukeye Kora na bagenzi be 250 baza ku ihema ry’ibonaniro. Bari baherekejwe n’abandi bantu benshi bo kubashyigikira. Yehova ararakara cyane. Maze Mose aravuga ati ‘nimuve ku mahema y’aba bantu babi. Ntihagire ikintu cyabo cyose mukoraho.’ Nuko rubanda rurumvira, rwitarura amahema ya Kora, Datani na Abiramu.
Hanyuma, Mose aravuga ati ‘dore ikimenyetso kiri bugaragaze uwo Yehova azaba yaratoranyije. Ubutaka buri bwasame maze bumire aba bantu babi.’
Mose akimara kuvuga ayo magambo, ubutaka bwahise bwasama bumira ihema rya Kora n’ibye, Datani na Abiramu n’ababo. Igihe rubanda bumvaga gutaka kw’abo bantu barimo barokera mu butaka, bateye hejuru bati ‘duhunge, ubutaka butatumira natwe!’
Kora na bagenzi be 250 bo bari bagihagaze hafi y’ihema ry’ibonaniro. Nuko Yehova yohereza umuriro, maze urabakongora bose. Hanyuma, Yehova yategetse Eleyazari mwene Aroni gufata ibyotero by’abo bantu bari bishwe n’umuriro akabicuramo ibisate byo gutwikira igicaniro, ngo bibere Abisirayeli umuburo w’uko nta wundi muntu utari Aroni n’abahungu be wagombaga gukora imirimo y’abatambyi ba Yehova.
Ariko Yehova yashakaga gutsindagiriza mu buryo bugaragara kurushaho ko Aroni n’abahungu be ari bo yari yaratoranyirije kuba abatambyi. Ni cyo cyatumye abwira Mose ati ‘bwira umutware wa buri muryango w’Abisirayeli aguhe inkoni ye. Aroni abe ari we uzana inkoni y’umuryango w’Abalewi. Hanyuma, ushyire izo nkoni mu ihema ry’ibonaniro, imbere y’isanduku y’isezerano. Inkoni y’uwo nzaba natoranyije izarabya.’
Bukeye Mose agiye kureba, asanga inkoni ya Aroni iriho indabyo, kandi yamezeho imbuto z’indozi! None se wumvise impamvu Yehova yatumye inkoni ya Aroni irabya?


text:
Imyaka ijana irashize mu muryango wo muri Albaniya havutse i Skopje – muri icyo gihe wari umujyi w'icyahoze ari Jugoslavia, ubu akaba ari muri Macedonia – umumalaika w'abakene, Mamma Tereza w'i Kalkuta. Ku munsi w'ejo nibwo isi yijihije iyi sabukuru ikomeye.
Papa Benedigito wa XVI mu butumwa yoherereje Mama Prema, uyobora ubu ngubu Abamisiyoneri b'urukundo , umuryango washinzwe na Mama Tereza w'i Kalkuta mu mwaka wa 1950, Papa yavuze ko MamaTereza mu buzima yabaye "ituro ry'akataraboneka kandi n'ubu akomeza kuba iryo turo abinyujije mu murimo w'urukundo kandi utagereranywa mukora, mwe bakobwa be muri Roho".
Papa yakomeje agira ati: " urugero rwe rubatere kwiha mwebwe ubwanyu, n'umutima wuje urugwiro, Yezu mubona kandi mukorera mu bakene, mu barwayi, mu bantu baba bonyine n'abatagira kivurira. Urugero rwe kandi rubahe kwakira ubutumire bwa Yezu bugira buti, ngwino ube urumuri rwanjye".
Turifuriza Ababikira ba Mama Tereza w'i Kalkuta isabukuru nziza. Diyosezi yacu yifatanyije muri iyi sabukuru n'ababikira ba Mama Tereza w'i Kalkuta bari mu butumwa i Ngarama.


text:
Misigaro uri mu myiteguro ya nyuma y’igitaramo ‘Ntacyo Nzaba Live Concert’ yasobanuye byinshi kuri iyi album igizwe n’indirimbo umunani z’amashusho yakoreye muri Leta Zunze Ubumwe za Amerika aho atuye n’umuryango we.
Mu kiganiro yagiranye n’itangazamakuru kuri uyu wa Kane, tariki ya 20 Nyakanga 2017, yahishuye uko iyo yandika indirimbo ashingira ku buzima abamo umunsi ku wundi n’ubw’umuryango we.
Yahise akomoza ku ndirimbo ‘Twarahuye’, iri mu zakunzwe zikanazamura izina rye mu Rwanda no hanze yarwo, agaragaza uko yayihimbye nyuma y’igitangaza Imana yamukoreye igakiza umwana we w’umukobwa wari ufite imyaka ibiri wari urembye.
Ati “Akenshi iyo nandika indirimbo biba bitewe n’ibyo Imana iba yakoze mu buzima bwanjye. Hari igihe umwana wanjye w’umukobwa yarwaye tugera aho twabonaga ko byarangiye n’imigozi bari bamushyizemo bari bayimukuyemo. Byari bigoye cyane, nsenga Imana mbona arabyutse. Ndavuga nti Mana ndakubonye. Niho nakuye indirimbo ‘Twarahuye’.Nayiririmbye ndi guhamya uburyo nabonye Imana."
Mu gihe habura iminsi itatu ngo Misigaro amurike umuzingo w’amashusho uzagaragaraho indirimbo zirimo ‘Twarahuye’, ’Nkwite nde’ na ’Ntacyo Nzaba’ yatangaje ko yiteguye kwishimana n’abazitabira igitaramo cye afata nk’icy’amateka agiye gukorera ku butaka bw’u Rwanda.
Yagize ati “Ndifuza ko kizaba ari gitaramo cyuzuye imbaraga z’Imana kizaba cyihariye. Naragisengeye, ndizera ko umwuka w’Imana azaba akirimo.”
Iki gitaramo cyatumiwemo abaramyi bakomeye mu gihugu barimo Israel Mbonyi na Patient Bizimana afata nk’inshuti ze magara n’abajyanama bakomeye bagize uruhare mu kubohoka kw’imitima ya benshi binyuze mu bihangano byabo. Cyanatumiwemo na Kingdom of God Ministries n’abandi banyempano barimo Pappy Clever Tuyizere, René Patrick, Sam Rwibasira n’abana batorezwa muri Urugero Music Academy.
Igitaramo ‘Ntacyo Nzaba’ kizaba ku Cyumweru tariki ya 23 Nyakanga 2017 muri Kigali Serena Hotel kuva saa kumi z’umugoroba. Kwinjira muri iki gitaramo ni amafaranga y’u Rwanda ibihumbi bitanu [5000frw].
Misigaro n’umugore we babyaranye abana batatu batuye muri Texas muri Leta Zunze Ubumwe za Amerika. Uyu muhanzi yageze i Kigali ku wa 30 Kamena 2017, aje mu gitaramo cyo kumurika album ‘Renaissance’ ya Beauty For Ashes cyabereye muri Serena Hotel ku ya 9 Nyakanga 2017.